text:
A go Siame Gore Bakeresete ba Dirise Dithibelapelegi?
Karabo ya Baebele
Jesu ga a ka a laela balatedi ba gagwe go nna le bana kgotsa go se nne le bone. E bile ga go na ope wa barutwa ba ga Jesu yo o ileng a ntsha taelo eo. Ga go na gope mo Baebele e buang ka tlhamalalo teng gore go laola pelegi go phoso. Molaomotheo o o mo go Baroma 14:12 o ka dirisiwa le mo kgannyeng eno: “
Mongwe le mongwe wa rona o tla ikarabelela mo Modimong.”
Ka gone, banyalani ba ka itirela tshwetso ya gore a ba tla nna le bana kgotsa nnyaa. Gape ba ka nna ba tshwanelwa ke go dira tshwetso ya gore ba tla nna le bana ba le kae. Ke tshwetso le boikarabelo jwa monna le mosadi gore a ba tla dirisa mokgwa mongwe wa go laola pelegi o o sa senyeng mpa. Ga go ope yo o tshwanetseng go ba atlhola.—Baroma 14:4, 10-13.


c: text/html

text:
Noka ya Kabompo
Noka ya Kabompo ke nngwe ya letsogo la tse ditona tsa kwa godimo ga noka ya Zambezi . E elelela mo Zambia, e palamela kwa bokone jwa Zambezi, mo Bokone-bophirima jwa kgaolo ya lefatshe go bapisa bophirima jwa metsi a kgaphetsweng ntle fa gare ga Zambezi gape le noka ya Congo fa molelwaneng gare ga Zambia gape le DR Congo.
Noka ya Kabompo e elelela kwa bokone-bophirima jwa miombo woodland, gotsweng e elelele kwa sekgweng sa Cryptosepalum ecoregion, le ka bophirima jwa lefelo la diphologolo la Lunga mo bophirima jwa letshitshi la yone. Fa e sena go elela go fetla toropo ya Kabompo, e aga makgobokgobo a floodplain a a bophara jwa dikhilomethara tse di matlhano. Mokoro wa Kabompo kwa tlase ga one mo bokone-borwa go tsela ya mmu yo o makgarapana mo botlhaba jwa Zambezi. Noka e tsena ka Zambezi mo bokone jwa toropo ya Lukulu, kwa bofelong jwa toropo ya Barotse Floodplain
Matsogo a a matona a tsone ke a noka e e mo bophirima ya Lunga e e elelang go tsweng bokone , gape le la noka ya Dongwe go tswa botlhabatsatsi.
Noka ya Kabompo e elelela kwa bokone-bophirima jwa miombo woodland, gotsweng e elelele kwa sekgweng sa Cryptosepalum ecoregion, le ka bophirima jwa lefelo la diphologolo la Lunga mo bophirima jwa letshitshi la yone. Fa e sena go elela go fetla toropo ya Kabompo, e aga makgobokgobo a floodplain a a bophara jwa dikhilomethara tse di matlhano. Mokoro wa Kabompo kwa tlase ga one mo bokone-borwa go tsela ya mmu yo o makgarapana mo botlhaba jwa Zambezi. Noka e tsena ka Zambezi mo bokone jwa toropo ya Lukulu, kwa bofelong jwa toropo ya Barotse Floodplain
Matsogo a a matona a tsone ke a noka e e mo bophirima ya Lunga e e elelang go tsweng bokone , gape le la noka ya Dongwe go tswa botlhabatsatsi.
This is an excerpt from the article Noka ya Kabompo from the Wikipedia free encyclopedia. A list of authors is available at Wikipedia.

robotstxt: allowed

filter: keep


text:
Koranta ya The Voice (Botswana)
The Voice ke kompone e e dirang ka kgatiso ya dikgang tse di kwadilong mo dipampiring le mo maranyaneng a "Internet" mo lefatsheng la Botswana. The Voice is a simolotse go dira ele pampiri ya dikgang ko Francistown ka ngwaga wa 1993 e le ntlha nngwe ya go tatsa mo bodireding jwa toropo ya Francistown; e rile ka ngwaga wa 1999, The Voice ya bula dioffice tsa bodiredi tse ditona mo Gaborone.
Beke le beke go nna le kgatiso e ntsha ya pampiri ya dikgang ya The Voice , letlhotlho la boranyane la The Voice le supa gore The Voice ke kompone e e di gogang kwa pele mo go rekiseng pampiri tsa dikgang mo Botswana; e bile le supa gore pampiri tsa bone di nna di kgwarela dikgang tse di amang bolwetsi jwa HIV.
Beke le beke go nna le kgatiso e ntsha ya pampiri ya dikgang ya The Voice , letlhotlho la boranyane la The Voice le supa gore The Voice ke kompone e e di gogang kwa pele mo go rekiseng pampiri tsa dikgang mo Botswana; e bile le supa gore pampiri tsa bone di nna di kgwarela dikgang tse di amang bolwetsi jwa HIV.
This is an excerpt from the article Koranta ya The Voice (Botswana) from the Wikipedia free encyclopedia. A list of authors is available at Wikipedia.


text:
A Basupi ba ga Jehofa ba Fetotse Baebele Gore e Dumalane Le se Ba se Dumelang?
Nnyaa, ga re a dira jalo. Go na le moo, fa re ne re lemoga gore dilo tse re di dumelang ga di tsamaisane le se se mo Baebeleng, re ne ra di fetola.
Bogologolo pele re gatisa Thanolo ya Lefatshe le Lesha ya Dikwalo Tse di Boitshepo ka 1950, re ne ra tlhatlhoba Baebele. Re ne re dirisa dithanolo dipe fela tse di neng di le teng mme ra thaya se re se dumelang mo go tsone. Sekaseka dikai di le mmalwa tsa dilo tse Basupi ba ga Jehofa ba sa bolong go di dumela mme o itirele tshwetso ya gore a di dumalana le se tota Baebele e se rutang.
Se re se dumelang: Modimo ga se Tharonngwe. Kgatiso ya July 1882 ya makasine wa Zion’s Watch Tower e ne ya re: “Babadi ba rona ba itse gore le fa re dumela mo go Jehofa le Jesu le Moya o o boitshepo, re gana gotlhelele thuto e e seng ya Dikwalo ya gore bano ke Medimo e meraro mo mothong a le mongwe, kana jaaka ba bangwe ba re, ke Modimo o le mongwe mo bathong ba bararo.”
Se Baebele e se buang: “Jehofa Modimo wa rona ke Jehofa yo mongwe fela.” (Duteronome 6:4, Baebele e e Boitshepo) “Re na le Modimo o le mongwe fela, Rara, yo dilo tsotlhe di tswang mo go ene, yo re bopetsweng ene; le Morena a le mongwe fela, e bong Jesu Keresete yo dilo tsotlhe di leng ka ene, yo le rona re leng ka ene.” (1 Bakorintha 8:6, Baebele ya Tswana Central) Jesu ka boene o ne a re: “Rara o mogolo mo go nna.”
—Johane 14:28, Douay-Rheims Version.
Se re se dumelang: Batho ga ba tlhokofadiwe ka bosakhutleng mo molelong wa dihele. Makasine wa Zion’s Watch Tower wa June 1882 wa setlhogo se se reng “Dituelo Tsa Boleo ke Loso,” se se nopotsweng mo go Baroma 6:
23 mo thanolong ya King James Version, o ne wa re: “Mafoko ano a tlhamaletse e bile a a utlwala. Tota ga go utlwale gore batho ba bantsi ba ba iphakang fa ba tsaya Baebele e le Lefoko la Modimo ba ganetse mafoko ano a a utlwalang, ba bo ba re ba dumela fa Baebele e ruta gore dituelo tsa boleo ke go tshelela ruri o tlhokofadiwa.”
Se Baebele e se buang: “Mowa o o leofang, go tla swa one.” (Esekiele 18:
4, 20, Baebele e e Boitshepo) Kotlhao ya bofelo ya batho ba ba ganetsang Modimo ga se tlhokofatso ya bosakhutleng, mme ke “tshenyego e e sa khutleng.”—2 Bathesalonika 1:9, Baebele e e Boitshepo.
Se re se dumelang: Bogosi jwa Modimo ke puso ya mmatota, e seng boemo jwa pelo. Makasine wa Zion’s Watch Tower wa December 1881 o ne wa bua jaana ka Bogosi jwa Modimo: “Boammaaruri ke gore, go tlhomiwa ga bogosi jono go tla akaretsa go senngwa ga magosi otlhe a lefatshe.”
Se Baebele e se buang: “E tla re mo metlheng ya dikgosi tseo, Modimo wa legodimo o tla tlhoma bogosi jo bo se kitlang bo senngwa gope, mme le mmuso wa lone ga o kitla o tlogelelwa tšhaba e sele, mme bo tla thubaganya bo nyeletsa magosi ao otlhe, mme bo tla ema ka bosakhutleng.”—Daniele 2:44, Baebele e e Boitshepo.
A Thanolo ya Lefatshe le Lesha ke yone fela e Basupi ba ga Jehofa ba e dirisang go tshegetsa se ba se dumelang?
Nnyaa, re dirisa dithanolo tse dingwe tse dintsi tsa Baebele mo tirong ya rona ya go rera. Tota e bile, le fa gone re naya batho khopi ya Thanolo ya Lefatshe le Lesha kwantle ga tuelo e le karolo ya thulaganyo ya rona ya go ithuta Baebele mahala, re itumelela go ithuta le batho ba ba ratang go dirisa dithanolo tse dingwe.


text:
Baefeso 6:1-24
5 Lona batlhanka, utlwang ba e leng beng ba lona ka tlhaloganyo ya senama, ka poifo le go roroma ka bopeloephepa jwa dipelo tsa lona, jaaka lo utlwa Keresete, 6 e seng ka go direla fa lo lebilwe jaaka bakgatlhi ba batho, mme jaaka batlhanka ba ga Keresete, lo dira thato ya Modimo ka moya otlhe. 7 Nnang batlhanka ba ba nang le mekgwa e mentle, jaaka mo go Jehofa, mme e seng mo bathong, 8 gonne lo a itse gore mongwe le mongwe, le fa e le molemo ofe o a ka o dirang, o tla o amogela gape go tswa kwa go Jehofa, e ka ne e le motlhanka kgotsa mogololesegi. 9 Gape, lona beng, nnang lo dire tsone dilo tseo mo go bone, lo lesa go tshosetsa, gonne lo itse gore Mong wa bone mmogo le lona o kwa magodimong, mme ga go na tlhaolele mo go ene.
10 La bofelo, tswelelang lo bona maatla mo Moreneng le mo thateng ya nonofo ya gagwe. 11 Aparang diaparo tse di feletseng tsa tlhabano tse di tswang kwa Modimong gore lo tle lo kgone go ema lo nitame kgatlhanong le maano a boferefere a ga Diabolo; 12 ka gonne re lwa, e seng le madi le nama, mme le dipuso, le balaodi, le babusi ba lefatshe ba lefifi leno, le mephato ya meya e e boikepo mo mafelong a selegodimo. 13 Ka lebaka leno, aparang diaparo tse di feletseng tsa tlhabano tse di tswang kwa Modimong, gore lo tle lo kgone go itsetsepela mo letsatsing le le boikepo le gore, fa lo sena go dira dilo tsotlhe ka botlalo, lo eme lo nitame.
14 Jalo, emang lo nitame, lotheka lwa lona lo gatlhilwe ka boammaaruri, mme lo apere seiphemelo sa sehuba sa tshiamo, 15 le dinao tsa lona di rwele iketleetso ya dikgang tse di molemo tsa kagiso. 16 Mo godimo ga dilo tsotlhe, tsayang thebe e kgolo ya tumelo, e lo tla kgonang go tima dibetsa tsotlhe tse di konopiwang tse di fisang tsa yo o boikepo ka yone. 17 Gape, amogelang tlhoro ya phemelo ya poloko, le tšhaka ya moya, e leng, lefoko la Modimo, 18 mme ka mofuta mongwe le mongwe wa thapelo le mokokotlelo lo tswelela lo rapela ka lobaka longwe le longwe ka moya. Mme gore lo dire jalo, nnang lo tsogile ka metlha yotlhe e bile lo kokotlelela baitshepi botlhe, 19 le nna, gore ke tle ke newe bokgoni jwa go bua ka go bula molomo wa me, ka kgololesego ya go bua gore ke itsise sephiri se se boitshepo sa dikgang tse di molemo, 20 tse ke dirang ke le moemedi wa tsone ke le mo dikeetaneng; gore ke tle ke bue ka bopelokgale ka ga tsone jaaka ke tshwanetse go bua.
21 Jaanong gore gape lo tle lo itse ka merero ya me, kafa ke tswelelang ka gone, Tikiko, mokaulengwe yo o rategang e bile e le modiredi yo o ikanyegang mo Moreneng, o tla lo itsise sengwe le sengwe. 22 Ke mo roma kwa go lona ka jone boikaelelo jono, gore lo tle lo itse ka ga dilo tse di amanang le rona le gore a tle a gomotse dipelo tsa lona.
23 E kete bakaulengwe ba ka nna le kagiso le lorato ka tumelo go tswa kwa Modimong Rara le Morena Jesu Keresete. 24 E kete bopelonomi jo bo sa re tshwanelang bo ka nna le botlhe ba ba ratang Morena wa rona Jesu Keresete ka go sa bole.


text:
Dihele ke Eng? A ke Lefelo le Batho ba Tlhokofadiwang ka Bosakhutleng Kwa go Lone?
Karabo ya Baebele
Dithanolo dingwe tsa Baebele di dirisa lefoko “dihele” fa di ranola lefoko la Sehebera “Sheole” le le le tshwanang le lone la Segerika e leng “Hadese,” mme mafoko ano ka bobedi a kaya lebitla le le tlwaelegileng. (Pesalema 16:10; Ditiro 2:27) Batho ba le bantsi ba dumela gore go na le molelo wa dihele jaaka go bontshitswe mo setshwantshong sa bodumedi se se tlhagang mo setlhogong seno. Mme Baebele yone ga e rute jalo.
Batho ba ba leng kwa diheleng ga ba itse sepe ka jalo ba ka se utlwe botlhoko bope. “Ga go na tiro le fa e le go loga maano le fa e le kitso le fa e le botlhale kwa Sheole.”—Moreri 9:10.
Batho ba ba siameng ba ya diheleng. Banna ba ba ikanyegang e bong Jakobe le Jobe ba ne ba itse gore ba tla ya diheleng.—Genesise 37:35; Jobe 14:13.
Kotlhao ya boleo ke loso, e seng go tlhokofadiwa kwa diheleng. “Yo o suleng o golotswe mo boleong.”—Baroma 6:7.
Go tlhokofatsa batho ka bosakhutleng go ne go tla bo go kaya gore Modimo ga a na tshiamiso. (Duteronome 32:4) Fa motho wa ntlha e bong Adame a sena go leofa, Modimo o ne a mo raya a re kotlhao ya gagwe ke gore o ne a ka se tlhole a nna gone: “O lorole mme o tla boela mo loroleng.” (Genesise 3:19) Modimo o ne a tla bo a buile maaka fa e le gore o ne a isa Adame kwa molelong wa dihele.
Go tlhokofatsa batho ka bosakhutleng ke selo se Modimo a sa se akanyeng gotlhelele. Kgang ya gore Modimo o tla otlhaya batho kwa molelong wa dihele ga e dumalane le thuto ya Baebele ya gore “Modimo ke lorato.”—1 Johane 4:8; Jeremia 7:31.


text:
MOPITLWE 13, 2014 | DIKGANG TSA LEFATSHE LOTLHE
Basupi ba ga Jehofa ba Golola Baebele e e Tlhabolotsweng ka Mokwalo o Mogolo
NEW YORK—Mo maitekong a bone a go dira gore Baebele e fitlhelele batho ba le bantsi, Basupi ba ga Jehofa ba golola kgatiso e e tlhabolotsweng ya mokwalo o mogolo ya Thanolo ya Lefatshe le Lesha ya Dikwalo Tse di Boitshepo ka Seesemane. Go lebeletswe gore kgatiso eno e e gatisiwang kwa United States le Japane e gatisiwe la ntlha ka dikhopi di le 424 000.
Ka Diphalane 5-6, 2013, Basupi ba ile ba golola Thanolo ya Lefatshe le Lesha ya mokwalo o o tlwaelegileng kwa pokanong e e kgethegileng e e neng e gasiwa mo dinageng di le 31. Thanolo e e tlhabolotsweng ya 2013 e na le tshedimosetso e e ntsi go feta thanolo ya 1984. Ka Diphalane 7, 2013, Basupi ba ile ba dira gore thanolo eno e nne teng mo app e e ka dirisiwang mo didirisiweng tsa ileketeroniki tse di farologaneng e e bidiwang JW Library, e e setseng e tserwe ke batho mo Internet ka makgetlo a ka nna dimilione di le 1,4. Thanolo ya Lefatshe le Lesha e e tlhabolotsweng e ka fitlhelwa mo www.jw.org ka mefuta e e farologaneng ya difaele tsa ileketeroniki.
Thanolo ya Lefatshe le Lesha e e tlhabolotsweng, go akaretsa ya ileketeroniki le e e gatisitsweng, e na le ditshupiso di ka nna 60 000, go thusa babadi go tlhaloganya dipego tsa Baebele botoka. Gape e na le di-diagram tsa mebalabala, dimmapa tsa dinaga tse di mo Baebeleng le ditšhate tse di bontshang botshelo jwa batho mo motlheng wa Baebele. Dintlha tse di oketsegileng di tlhalosa melaometheo ya go ranola Baebele le hisitori ya kafa Baebele e neng ya kwalwa le go bolokwa ka gone.
Thanolo ya Lefatshe le Lesha ya 1984 e ne e setse e na le leina la Modimo makgetlo a ka nna 7 000. Le fa go ntse jalo, thanolo e e tlhabolotsweng ya 2013 e akaretsa dipatlisiso tse di dirilweng bosheng tse di bontshang gore leina la Modimo le tlhagelela fa kae mo mekwalong ya seatla ya bogologolo ya Baebele. Ka ntlha ya dipatlisiso tse di dirilweng mo Memenong ya Lewatle le le Suleng le mo mekwalong e mengwe ya seatla ya bogologolo, leina la Modimo le tlhaga makgetlo a mangwe a le marataro mo go Thanolo ya Lefatshe le Lesha e e tlhabolotsweng. Le fitlhelwa mo go Baatlhodi 19:18; 1 Samuele 2:25; 6:3; 10:26; 23:14, 16. Dintlha tse di oketsegileng di tlhalosa kafa leina la Modimo le dirisitsweng ka gone ka Sehebera le ka Segerika sa bogologolo le mo le tlhagang gone mo dithanolong tsa Baebele ka dipuo di le mmalwa.
Basupi ba na le lobaka lo loleele ba ntse ba gatisa, ba anamisa le go ranola Thanolo ya Lefatshe le Lesha, e e tlotlwang ke bakanoki ka tsela e e nepileng ka yone. Thanolo eno e e feletseng e ne ya gololwa la ntlha ka Seesemane ka 1961. Ka 1963, The New York Times e ne ya bega ka kitsiso e e dirilweng kwa kopanong ya Basupi kwa Yankee Stadium, ya gore Thanolo ya Lefatshe le Lesha e tla nna gone ka dipuo tse di oketsegileng di le thataro. Fa e sa le ka nako eo, Basupi ba ne ba ranola thanolo eno ka dipuo di feta 120. Mo dingwageng tsa bosheng, Komiti ya Thanolo ya Baebele ya Lefatshe le Lesha e ile ya tlhabolola Thanolo ya Lefatshe le Lesha e le go tsibogela diphetogo tse di leng gone mo puong ya motlha ono le go tlhalosa mafoko a a rileng a Baebele, se se neng se tla thusa gore e balege le go tlhaloganyesega motlhofo. Thanolo ya Lefatshe le Lesha e e tlhabolotsweng e akaretsa diphetogo tseno tse disha mo go ranoleng Baebele.
J. R. Brown, mmueledi wa Basupi ba ga Jehofa kwa ntlokgolo ya bone ya lefatshe lotlhe, a re: “Go ne go itumedisa go bona dikgatiso tsa ntlha tsa Thanolo ya Lefatshe le Lesha dingwaga di feta 50 tse di fetileng, mme go itumedisa le go feta go bo re na le kgatiso e e tlhabolotsweng ya bosheng. Maikaelelo a rona ke go dira gore Dikwalo Tse di Boitshepo di tlhaloganngwe ke botlhe ka go dirisa puo e e nepileng, e e nang le seriti e bile e le ya motlha wa rona.”
Media Contact(s):
International: J. R. Brown, Office of Public Information, tel. +1 718 560 5000


text:
Bophuthatswana
Bophuthatswana e ne ele nngwe ya magae-mafatshe a maloba a puso ya maloba ya Aforika Borwa ya kgatelelo le tlhaolele. Maikaelelo e ne e le go aroganya batho-bantsho ka kakaretso go basweu bao ba neng ba dumela batho-batsho ba le ko tlase ka tlholego le botlhale mo go bona. Moetapele wa Bophuthatswana o ne a itsege ka Dr Lucas Manyane Mangope.Magae-mafatshe a mmuso wa maloba a feletse a ne a akaretsa Transkei (Ma-Xhosa), Bophuthatswana (Batswana), Venda (Ma-Venda), Ciskei (Ma-Xhosa). Puso ya Bophuthatswana e ne ya phutlama moraga ga baagi ba puso-legae leo ba lwela go akaretswa mo pusong e ntsha ya Aforika Borwa fa tlhaolele e sena fo fedisiwa ke puso ya basweu ba maloba. batho ba botswana
This is an excerpt from the article Bophuthatswana from the Wikipedia free encyclopedia. A list of authors is available at Wikipedia.


text:
Setlhopha sa Bolotlowa sa Botswana
Template:Infobox national netball team Setlhopha sa bolotlowa sa sechaba sa Botswana se ne sa emela lefatshe la Botswana mo ditekong tsa bolotlowa tsa mafatshe fatshe. Lefatshe la Botswana le ne le le mo dikgaisanyong tsa 2007 World Netball Championships go iteisana borathana le ditlhopha tse dingwe gotsweng mafatshe a sele, ba ne ba fitsa kgaisanyo ya World Championships bale mo maemong a lesome e le lekgetho lantlha ba tsenelela kgaisanyo eo. Ba ne ba tsweledisa phenyo ya bone ka go tsaya maemo a bobedi ko kgaisanyong ya Nations Cup. Ko Singapore gone, ba ne ba tsaya maemo a bolesome le boraro.mo kgaisanyong ya 2011 World Championships. Ka kgwedi ya Phukwi ya ngwaga wa 2011, Botswana e mo maemong a bolesome le borataro go ya ka kalo ya IFNA World Rankings.
This is an excerpt from the article Setlhopha sa Bolotlowa sa Botswana from the Wikipedia free encyclopedia. A list of authors is available at Wikipedia.
Other languages


text:
BASHA BA BOTSA JAANA
Ke Eng se ke Tshwanetseng go se Itse ka go Romelelana Melaetsa?
:-) Fa go romelelana melaetsa go dirisiwa sentle, e ka nna tsela e e molemo ya go itse gore ditsala tsa gago di ntse di tsoga jang.
:-( Fa go sa dirisiwe sentle, go ka senya botsala jwa lona—ga ba ga go senya leina.
Setlhogo seno se tla go lemotsha se o tshwanetseng go se itse ka
Gape go tla tlotliwa ka:
Ba o ba romelelang melaetsa
Basha ba le bantsi ba tsaya go romelelana melaetsa e le tsela e e molemo ya go buisana. Fa batsadi ba gago ba se na bothata le gone, go romelelana melaetsa go dira gore o kgone go itse gore go ntse go ya jang ka batho ba o romelelanang melaetsa le bone.
“Papa ga a rate fa nna le nnake re bua le basimane. Fa re bua le bone ka founo, o batla re dirise founo ya mo ntlong, mo kamoreng ya bonno, ba bangwe ba le teng.”—Lenore.
Se o tshwanetseng go se itse: Fa o naya mongwe le mongwe fela dinomoro tsa gago, o ka itsenya mo mathateng.
“Fa o se kelotlhoko gore o naya mang dinomoro tsa gago, o tla romelelwa melaetsa kgotsa ditshwantsho tse o sa di batleng.”—Scott.
“Fa o romelelana melaetsa ka metlha le motho wa bong bo sele, lo ka iphitlhela lo setse lo kgatlhegelana.”—Steven.
Baebele ya re: “
Yo o botlhale ke yo o boneng masetlapelo a bo a iphitlha.” (Diane 22:3) Go ela dilo dingwe tlhoko go ka go thusa go tila mathata.
Se se diragetseng: “
Nna le mosimane mongwe re ne re le ditsala e bile re nna re romelelana melaetsa. Ke ne ke ipolelela gore re ditsala fela tse di ntshanang seinong. Ke ne ke sa bone seo e le bothata go fitlha a mpolelela gore o a nthata. Fa ke akanya ka se se diragetseng, ke gone ke bonang gore ke ne ke sa tshwanela go bo ke ile ka nnela go romelelana melaetsa le ene.”—Melinda.
Akanya ka seno: O akanya gore botsala jwa ga Melinda le mosimane yono bo tla amega jang fa Melinda a sena go itse gore o ikutlwa jang ka ene?
Fetola se se diragetseng! O akanya gore Melinda a ka bo a dirile eng gore ene le mosimane yono ba tswelele e le ditsala fela?
Melaetsa e o e romelang
Go motlhofo go romelelana melaetsa—e bile go monate go e amogela—mo e leng gore go motlhofo go lebala gore batho ba ka nna ba tlhaloganya se o se kwadileng ka tsela e sele.
Se o tshwanetseng go se itse: Se o se kwalang se ka tlhaloganngwa ka tsela e sele.
“Mo molaetseng motho a ka se kgone go lemoga maikutlo a mokwadi le segalo sa lentswe—tota le fa a tsentse matshwao mo molaetseng. Go ka baka dikgotlhang.”—Briana.
“Basetsana bangwe ba ile ba itshenya maina e bile ba itsege ka go tshameka ka maikutlo a lorato a basimane mo melaetseng e ba ba romelelang yone.”—Laura.
Baebele ya re: “
Batho ba ba siameng ba akanya pele pele ba araba.” (Diane 15:28, Good News Translation) Re ithuta eng mo temaneng eno? Bala molaetsa wa gago gape pele ga o o romela!
Fa o romela melaetsa
Go ka nna molemo gore o itlhomele melao ya go romela melaetsa.
Se o tshwanetseng go se itse: Fa o sa ele tlhoko mokgwa o o kwalang melaetsa ka one, batho ba ka nna ba tsaya gore ga o na maitseo mme seo sa dira gore ba go kekologe.
“Go motlhofo go lebala go nna maitseo fa o kwala melaetsa. Ke na le go iphitlhela ke kwala melaetsa mme ke ntse ke tlotla le mongwe kgotsa re le mo tafoleng re ja.”—Allison.
“Go kotsi go romela melaetsa o ntse o kgweetsa. Fa o sa tlhome mogopolo mo tseleng, o ka baka kotsi.”—Anne.
Baebele ya re: “
Sengwe le sengwe se na le nako e se e tlhometsweng, . . . nako ya go didimala le nako ya go bua.” (Moreri 3:1, 7) Fela jaaka o tshwanetse go nna kelotlhoko fa o bua, o tshwanetse go nna kelotlhoko le fa o romela melaetsa!
Dikgakololo ka Melaetsa
Ba o ba romelelang melaetsa
;-) Ikobele kaelo ya batsadi ba gago.—Bakolosa 3:20.
;-) O se ka wa naya mongwe le mongwe dinomoro tsa gago. Fa ka bonolo o gana go naya batho tshedimosetso ya sephiri—go akaretsa dinomoro tsa gago tsa selula—o nna le bokgoni jo o tla bo tlhokang fa o ntse o gola.
;-) O se ka wa tlwaela batho ka tsela e e feteletseng o bo o ba romelela melaetsa e e bontshang gore o tshameka ka maikutlo a bone a lorato. Fa maikutlo a lorato a ka gola, o tla bo o ipakela masetlapelo le mathata.
“Batsadi ba me ba a itse gore ke dirisa founo ya me ya selula sentle, ka jalo ba a ntshepa gore ke tla dira ditshwetso tse di botlhale malebana le gore ke tla tsenya dinomoro tsa bomang mo founong.”—Briana.
Melaetsa e o e romelang
;-) Pele o simolola go kwala molaetsa, ipotse jaana, ‘A mo boemong jono, go romela molaetsa go siame?’ Gongwe go ka tswa go le botoka go letsa kgotsa go bua le motho difatlhego di lebane.
;-) O se ka wa kwala se o ka se kgoneng go se bolelela motho ka tlhamalalo. Sarah wa dingwaga di le 23 a re: “
Fa o sa kgone go bua sengwe, o se ka wa se kwala.”
“Fa mongwe a go romelela ditshwantsho tse di tsosang keletso ya tlhakanelodikobo, bolelela batsadi ba gago. Seo se tla go sireletsa e bile se tla dira gore batsadi ba gago ba go tshepe.”—Sirvan.
Fa o romela melaetsa
;-) Itirele tshwetso go sa le gale ya gore ke leng o ka se diriseng founo. Mosetsana yo o bidiwang Olivia a re: “
Ga ke dirise founo ya selula fa ke le mo tafoleng ke ja kgotsa fa ke ithuta. Ke a e tima fa ke le kwa dipokanong tsa Bokeresete gore ke se ka ka raelesega go e leba.”
;-) Akanyetsa ba bangwe. (Bafilipi 2:4) O se ka wa romela molaetsa mme o ntse o tlotla le mongwe.
“Ke ipeetse melao ya gore ke se ka ka romelela batho melaetsa fa ke na le ditsala, kwantle ga fa go tlhokega. E bile ga ke fe batho ba ke sa ba tlwaelang dinomoro tsa me.—Janelly.


text: CASSEL: Baagi ba Cassel le Magosi a teng otlhe bane ba tlile segopotsong sa malatsi a gofeta fa bane ba tlile ba tseelwa lefatshi la bone ka dikgoka. Gone go nale Rre Mogolo yo o ne a setse a utlwalelwa ke matsadi a nako ya ha bane ba tseelwa lefatshi molaetsa yo ne a o romela kwa batla moletlo ke yo o reng: Ke tswengwe ke gore fa lobona kele mosesanyane jaake ke makgoa a maloba bane ba ntshotla ka nako tsotlhe rremogolo o gopola rre wa mosweu yo o ne a tla ka 1966 mme pelo e tlala ka kutlo botlhoko. Kopano e ne e atlegile e le tota Magosi a a ne a le teng ke Kgosi: Thaganyane, Dioka, Motswarakgolo, Mahura, Herele, Phetlo. Makhanse-lara a John Morolong le o ne bane ba tlile ka bontsi thata ba a latela: Mme Molawa, Rre Moagi, Rre Moriri, Rre Segaetsho, Rre Ditshepe, Rre Dishape, Rre Molekwa. Motsamaisa tiro wa letsatsi Rre Gaobusiwe, Mayara Mme Mosikatsi Sofaya, Mokhuduthamaga wa ''Social Development'' Mme Motshotelo. Mokwaledi wa Sedika Rre Leser-wane.


text:
Motse wa Mabalane,Botswana
Template:Distinguish2
Mabalane ke motse o mo kgaolong ya Kgatleng mo Botswana. Motse wa Mabalane o sekgele sa dikilomitara tse masome matlhano le botlhano go tsweng botlhaba jwa toropo ya Gaborone, gaotshwane le molelwane wa lefatshe la Aferika Borwa, fa godimo ga moo motse wa Mabalane o na le sekole se potlana. Mo palo batho ya ngwaga wa 2001 dipalo tsa motse wa mabalane di ne dile makgolo a borobabobedi le lesome le bone.
Mabalane ke motse o mo kgaolong ya Kgatleng mo Botswana. Motse wa Mabalane o sekgele sa dikilomitara tse masome matlhano le botlhano go tsweng botlhaba jwa toropo ya Gaborone, gaotshwane le molelwane wa lefatshe la Aferika Borwa, fa godimo ga moo motse wa Mabalane o na le sekole se potlana. Mo palo batho ya ngwaga wa 2001 dipalo tsa motse wa mabalane di ne dile makgolo a borobabobedi le lesome le bone.
This is an excerpt from the article Motse wa Mabalane,Botswana from the Wikipedia free encyclopedia. A list of authors is available at Wikipedia.


text:
TORA YA TEBELO LWETSE 2014
A Batho ba Tla Senya Lefatshe Gotlhelele?
Re ka tila jang go senngwa ga lefatshe gotlhelele?
A Batho ba Tla Senya Lefatshe Gotlhelele?
Baebele e ne ya bolelela pele go senngwa ga tikologo le gore seo se tla felela ka eng.
A Molao O ne O Siame e Bile o le Tekatekano?
Baatlhodi ba kwa Iseraele ba ne ba kaelwa ke melaometheo e le menè.
Botshelo jo bo Kgotsofatsang mo Tirelong ya Modimo
Dingwaga di le 65 tse di fetileng, Peter Carrbello o ne a diragalelwa ke sengwe se se neng sa fetola botshelo jwa gagwe.
Peshitta ya Sesiria—Go Tlhaloganya Hisitori ya Dithanolo Tsa Bogologolo Tsa Baebele
Baebele eno ya bogologolo e bontsha gore Dibaebele dingwe tsa bosheng di itsenyeditse ditemana tse di neng di seyo mo mekwalong ya ntlhantlha.
Dikarabo Tsa Dipotso Tsa Baebele
A re tshwanetse go rapela baengele gore ba re thuse?
Tse Dingwe
Bogosi Jwa Modimo ke Eng?
Sekaseka lebaka la go bo Bogosi jwa Modimo e le jwa maemo a a kwa godimo go feta dipuso tse dingwe tsotlhe.


text:
A Basadi ba Bodumedi Jwa Lona ba a Rera?
Ee. Basupi ba ga Jehofa botlhe ba a rera kgotsa ke badiredi—go akaretsa le basadi ba le dimilione di le mmalwa. Fela jaaka Baebele e boleletse pele, “basadi ba le bantsintsi ba anamisa dikgang tse di molemo.”—Pesalema 68:11, NET Bible.
Basadi ba e leng Basupi ba ga Jehofa ba etsa sekao sa basadi ba mo Baebeleng. (Diane 31:10-31) Le fa ba sa etelelepele mo phuthegong, ba nna le seabe ka botlalo mo tirong ya go rera phatlalatsa. Gape ba ruta bana ba bone melaometheo ya Baebele. (Diane 1:8) Basadi ba Basupi ba dira ka natla go tlhotlheletsa batho ba bangwe ka tsela e e molemo, ka se ba se buang le se ba se dirang.—Tito 2:3-5.


text:
Goreng lo sa Keteke Ista?
Dikgopolo tse di tlwaelegileng tse di seng boammaaruri
Se se seng boammaaruri: Basupi ba ga Jehofa ga ba keteke Ista ka gonne ga se Bakeresete.
Boammaaruri: Re dumela gore Jesu Keresete ke Mmoloki wa rona e bile re dira sotlhe se re ka se kgonang gore re “
latele dikgato tsa gagwe gaufiufi.”—1 Petere 2:21; Luke 2:11.
Se se seng boammaaruri: Ga lo dumele gore Jesu o tsositswe mo baswing.
Boammaaruri: Re dumela mo tsogong ya ga Jesu; re lemoga gore e botlhokwa thata mo tumelong ya Mokeresete e bile re bua ka yone fa re rera.—1 Bakorintha 15:3, 4, 12-15.
Se se seng boammaaruri: Ga lo kgathale gore bana ba lona ba fetwa ke monate wa go keteka Ista.
Boammaaruri: Re rata bana ba rona—re dira sotlhe se re ka se kgonang go ba thapisa le go ba thusa gore ba itumele.—Tito 2:4.
Ke ka ntlha yang fa Basupi ba ga Jehofa ba sa keteke Ista?
Moletlo wa malatsi a boikhutso wa Ista ga o a theiwa mo Baebeleng.
Jesu o ne a laela gore re gopole loso lwa gagwe e seng tsogo ya gagwe. Re tshwara Segopotso seno ngwaga le ngwaga ka letlha le a suleng ka lone go ya ka khalendara ya Baebele e e lejwang ka ngwedi.—Luke 22:19, 20.
Re dumela gore Modimo ga a amogele Ista ka gonne meetlo ya yone e simologile kwa dingwaong tsa bogologolo tsa tsalo. Modimo o batla gore re mo neye “
boineelo jo bo feletseng” e bile o kgopisiwa ke kobamelo e e nang le meetlo e a sa e amogeleng.—Ekesodo 20:5; 1 Dikgosi 18:21.
Re dumela gore tshwetso ya rona ya go se keteke Ista e theilwe mo Baebeleng, e e re kgothaletsang go dirisa “
botlhale jo bo mosola le bokgoni jwa go akanya,” go na le go latela fela dingwao tsa batho. (Diane 3:21; Mathaio 15:3) Re tlhalosetsa batho ba bangwe se re se dumelang ka Ista fa ba re botsa ka gone, le fa go ntse jalo re tlotla tshwanelo e mongwe le mongwe a nang le yone ya go itlhophela se a tla se dirang.—1 Petere 3:15.


text:
Fa o Tshwerwe ke Bolwetse Jo bo Sa Foleng—A Baebele e ka Thusa?
Karabo ya Baebele
Ee. Modimo o amega ka batlhanka ba gagwe ba ba lwalang. Fa Baebele e bua ka motlhanka yo o ikanyegang ya re: “
Jehofa ka boene o tla mo tshegetsa mo bolawaneng jwa bolwetse.” (Pesalema 41:3) Fa o tshwerwe ke bolwetse jo bo sa foleng, dilo tse tharo tse di latelang di ka go gomotsa:
Rapelela nonofo ya gore o itshoke. O ka bona “
kagiso ya Modimo e e gaisang kakanyo yotlhe,” e e ka go thusang gore o nne o tswelele le fa o na le mathata.—Bafilipi 4:6, 7.
Leba dilo ka tsela e e siameng. Baebele ya re: “
Go itumela go dira gore motho a nne le botsogo jo bo molemo. Go nnela go tshwenyega thata go ka bolaya motho ka iketlo.” (Diane 17:22, Good News Translation) Lwela gore o se ka wa tsaya sengwe le sengwe masisi, ka gonne seno se ka se go imolole fela mo khutsafalong mme gape se tla dira gore o nne le botsogo jo bo molemo.
Nna le tumelo mo ditsholofetsong tsa Modimo. Go nna le tsholofelo e e tlhomameng go tla go thusa gore o ipele le fa o tshwerwe ke malwetse a a sa foleng. (Baroma 12:12) Baebele e bolelela pele nako ya fa go tla bo go se “monni ope yo o tla reng: ‘
Ke a bobola.’” (Isaia 33:24) Ka nako eo, Modimo o tla fodisa malwetse a a sa foleng a saense ya segompieno e palelwang ke go a fodisa. Ka sekai, fa Baebele e tlhalosa gore batsofe ba tla boela bosheng ya re: “
A nama ya gagwe e shafale go gaisa le nako ya bosha, a a boele mo malatsing a matlhagatlhaga a bosha jwa gagwe.”—Jobe 33:25.
Ntlha ya botlhokwa: Le fa Basupi ba ga Jehofa ba dumela gore Modimo o a ba thusa, le bone ba batla kalafi ya malwetse a a sa foleng. (Mareko 2:17) Le fa go ntse jalo, ga re buelele mofuta ope fela wa kalafi, re dumela gore mongwe le mongwe o tshwanetse go itirela tshwetso mo dikgannyeng tseno.


text:
BASHA BA BOTSA JAANA
Nka Laola Jang Boima Jwa me Jwa Mmele?
Baebele e kgothaletsa gore re nne “
tekatekano mo mekgweng.” (1 Timotheo 3:2) Seo se akaretsa mekgwa ya gago ya go ja. Ka jalo, ke eng o sa leke go dira se se latelang?
Reetsa mpa ya gago. “Julia wa dingwaga tse 19 a re: “
Ke ne ke tlhola ke tshwenyega thata ka dijo tse ke di jang mme gone jaanong, ke emisa go ja fela fa ke utlwa gore ke kgotshe.”
Tila dijo tse di se nang dikotla. “Peter wa dingwaga tse 21 a re: “
E re ka ke ile ka tlogela go nwa dinotsididi tse di nang le asiti, boima jwa me jwa mmele bo ne jwa fokotsega ka dikilogerama di le tlhano mo kgweding e le nngwe fela!”
Fetola mekgwa e e sa siamang ya go ja. Erin yo o nang le dingwaga di le 19 o bolela jaana: “
Ke leka gore ke se ka ka ipoeletsa fa ke ja.”
Sephiri sa go Atlega: O se ka wa fetwa ke nako epe ya dijo! Fa o ka dira jalo, o tla ikutlwa o tshwerwe ke tlala thata mme o bo o patelesega go ja go feta selekanyo.
Gone mme, batho bangwe ba ba reng, “Ke tshwanetse go laola boima jwa me jwa mmele” ba leba mebele ya bone ka tsela e e sa tshwanelang. Tsela e ba lebegang ka yone e a bo e siame. Le fa go ntse jalo, go tweng fa e le gore o tshwanelwa ke go fokotsa boima jwa gago jwa mmele? Mosetsana mongwe yo o bidiwang Catherine o ne a thusiwa ke seno.
“Fa ke ne ke le mosha ke ne ke le mokima tota, e leng selo se ke neng ke sa se batle. Ke ne ke sa rate tsela e ke neng ke lebega le go ikutlwa ka yone!
“Gangwe le gape, ke ne ke leka go fokotsa boima jwa me jwa mmele ka go ja dijo tse di kgethegileng mme ka metlha ke boa ke oketsega gape. Ka jalo, fa ke le dingwaga di le 15, ke ne ka swetsa ka gore ke tshwanetse go dira diphetogo mo botshelong jwa me. Ke ne ke batla go fokotsa boima jwa mmele ka tsela e e tshwanetseng
—tsela e ke neng ke tla e dirisa botshelo jwa me jotlhe.
“Ke ne ka reka buka e e buang ka dijo tse di nang le dikotla le ditsela tse di siameng tsa go ikatisa mme ka dirisa se ke neng ke se bala. Ke ne ke ikemiseditse gore le fa nka palelwa ke go latela seno ka nakwana kgotsa ka kgobega marapo, nka se ineele.
“O akanya gore go ne ga felela ka eng? Go dira jalo go ne ga mperekela! Mo lobakeng lwa ngwaga fela ke ne ka fokotsega ka dikilogerama di le 27. E setse e le dingwaga di le pedi boima jwa me jwa mmele bo sa fetoge. Ke ne ke sa dumele gore seno se ka kgonega!
“Ke akanya gore lebaka la go bo ke ile ka atlega ke gore ke ne ke sa je fela dijo tse di kgethegileng
—ke ne ka fetola tsela e ke neng ke tshela ka yone.” —Catherine, 18.


text:
Puo ya Sekalaka
Template:Distinguish Template:Infobox language
Puo ya sekalaka , kgotsa Ikalanga/TjiKalanaga ,ke puo ya Sebantu e e buiwang ke morafe wa Bakalaka, dingwaga tse di makgolokgolo a lekgolo le masome a matlhano mo ##Botswana|Botswana## gape le makgolokgolo a makgolo a bosupa mo ##Zimbabwe|Zimbabwe ### diteme tsa mafatshe ## Ke puo ya Sebantu ee itsegeng ka go atabala ga modumo, e e farologanyeng e e pheletsang puo, gape le ditlhaka tse di bakang go hema# Se batlile go tshwana le puo ya Seshona#
Tshimologo[baakanya | edit source]
Bakalaka le Bashona ba fudugile mo ditlhopeng go tsweng mo kgaolong e e ngwefela mo bokone# Batho ba ba buang puo ya Sekalaka ba akanyediwa go nna ba ntlha# Ba agile pele mo Aferika Borwa# Matota a bone a metse a bidiwa matota a Mapungubwe# Puo ya bone e supa pharologanyo e e nyenyane mo go ya Bashona#
- Khutliso ya gore Bakalaka ba bua jaaka Bashona ke nngwe ya khutliso e e dirilweng mo ditsong# Go tla tlhalogangwa gore e ke ntlwa e e ntseng e diragala mo dingwageng tse di borobabobedi gompieno# Moragonyana ka ngwaga wa 1927 barongwa ba Rhodesia ba ne ba batla go dira mokwalo o o akaretsang Seshona ka kakaretso, mme ga ba dumalana ka Sekalanga mo go akarediweng jaaka teme ya Seshona# Ba ne ba kopa thuso ya ga moipobodi Clement M# Doke, le baipobodi ba ba ithutileng Sebantu kwa Mmadikolo wa Witwatersrand# Morago ga ngwaga o mongwefela wa go ithuta mo Zimbabwe, o ne a khutlisa ka gore Sekalaka se ka seke se tshwane le Seshona ka gore ga se tshwane gope le mo go ka bitswang Seshona# Ka go rialo, teko e e motlhofo e e supang boammaruri jwa se ke e: bao ba ba buang teme e e bidiwang Seshona ga ba tlhaloganye Sekalaka fa ba bua Sekalaka, le fa Bakalaka ba tlhaloganya Bashona#
Ditso tsa Puo ya Sekakalaka[baakanya | edit source]
Sekalaka ke puo e e pharologanyo ka boyone le dipuo tse di latelang: se se biditsweng TjiKalanga tjekuDombodema #jaaka se buiwa kwa kgaolong ya Plumtree, leina pele le biditswe ke UCCSA ngwaga wa 1929#, Lilima, Talahunda, Jahunda, Nanzwa#kgotsa Nambya#, Venda, Lobedu, Hlengwe gape le Lozwi# Go tshwanetse ga lemogwa gore tsotlhe tse ke dipuo tse di farologanyeng ka botsone, mme ka ditso di supa fa di simolotse kwa Bukalanga/Vhukalanga# #E tlhoka go atlolosiwa####
Sekalaka ke, sekai,yone puo e e nang lel modumo; tse dingwe tsa Seshona di nale modumao wa r fela# Puo e tshwana le ya setlhopa sa Balobedu-baka-Modjadji ba dipuo tse di akaretsang Shona, Karanga, Zezuru, Venda, Birwa, Tjililima le Shankwe# Go tsweng mo go se go dumelwa fa ba tswa mo bathong ba ba tlholegang kwa mafelong a ##Limpopo|Limpopo##/Drakensburg mo ##Aferika Borwa|Aferika Borwa## gape ba aga mo bokone jwa Botswana le mo Zimbabwe# Matota a bogologolo a Bakalaka a tshwana le matota a kwa Zimbabwe# Matota a nale dipopego tse di tshwanang le tsa kwa matoteng a Zimbabwe# Matota a kwa Mapungubwe a fetla a kwa Zimbabwe# Go elatlhoko mo go tlhomamisa gore baagi ba matota a kwa Zimbabwe ,Khami,Lusvingo le a mangwe mo bophirima jwa Zimbabwe gape le mo botlhaba jwa Botswana ke a Bakalaka# Bakalaka ke dikokomane tsa morafe wa Sebutua#
Bokhutlo[baakanya | edit source]
Sekalaka ke puo ee tumileng fela thata mo Botswana,ebile batho ba nale kgatlhego ya go batla go se ithuta.Morafe wa bakalaka go dumelwa fa e le mengwe ya merafe e e utlwanang le kagiso ebile ba rata kutlwsisanyo thata.
Reference[baakanya | edit source]
- ↑
Tshekatsheko ya bakwadi[baakanya | edit source]
- Chebanne, A# M# & Rodewald, M# K & Pahlen, K# W# #1995# A re kwaleng Sekalaka: Buka ya go kwala sekalaka se se buiwang mo Botswana # Gaborone: Botswana Society#
- Mathangwane, Joyce T# #1999# Ikalanga phonetics and phonology: a synchronic and diachronic study# Stanford, CA: CSLI Publications#
Dikgolagano tsa kwa ntle[baakanya | edit source]
- Template:Ethnologue
- Map of Kalanga language #Ikalanga/TjiKalanaga# from the LL-Map Project
- Information about Kalanga language from the MultiTree Project
Template:Languages of Botswana Template:Languages of ZimbabweTemplate:Nc-lang-stub


text:
Abejar
Abejar ke toropo kgolo kwa Spain, Europa. E na le baagi ba le 406.Go nale ditso tse di reng ka 1776, merafe e le meraro e ne ya kopana go aga motse wa Abejar. Merafe e e ne ya (nyelela) kwa Nuestra Señora del Camino, Piedrafita, le Barrio Bajero de Abejar.Ditso dingwe,tse di neng tsa gatisiwa ke Bernardo de la Torre, tsa re ngwe ya tsa masalela a ne a bonwa ke Saint James, mme peto ya legong yone ya dirwa ke Saint Lucas. O tswelela ka go tlhalosa gore 570, ya mebila e ne ya senyakwa ke Liuvigild.Fa lefelo la Priedrafita le sena go tlhoka batho, le la kopangwa le Abejar, mme se se ileng sa sala se gakologelwa ke leina ebong Virgin. Morago ga gore dikgaolo tse di kgaogangwe, di ne tsa aga motse o mongwe,mme ba sala ba nale kereke e le ngwefela ya parish ,e e ileng ya fiwa mokolobedtsi ebong Saint John.Morago ga kwelotlase ga thulaganyo le ka fa dilo di tshwanetseng go dirwa ka teng ,toropo e e neya fetola seemo sa yone mo ntheng ya ka fa kereke e neng e tsamaisiwa ka teng kwa kgaolong ya Old Castile, Soria legal , kwa irileng mo palo bathong ya ngwaga wa 1842, go ileng ga nna le batho ba le lekgolo le masome a mane le borataro le baagisanyi ba le makgolo a matlhano .lesome le bnoferabobedi le bone.
This is an excerpt from the article Abejar from the Wikipedia free encyclopedia. A list of authors is available at Wikipedia.


text:
Ditiragalo Tse di Kgethegileng
Kalogo ya Setlhopha sa Bo136 sa Sekolo sa Baebele sa Watchtower sa Gileade
Batlhatlheledi le dibui tse dingwe ba ne ba kgothaletsa baithuti gore ba nne le boikutlo jo Jesu a neng a na le jone. Ba ba neng ba le gone ba ne ba itumelela dipotsolotso le dipontsho tsa dilo tse di diragetseng mo bodireding.
Ba Gokagantswe ka Internet mo Lefatsheng Lotlhe
Ke eng se se dirileng gore batho ba feta dimilione di le 1,4 mo dinageng di le 31 ba nne gone mo pokanong eno e e kgethegileng?
Pego ya Pokano ya Ngwaga le Ngwaga
—Diphalane 2013
Bareetsi ba feta dimilione di le 1,4 mo dinageng di le 31 ba ne ba itumelela tiragalo eno e mo go yone go neng ga gololwa Thanolo ya Lefatshe le Lesha ya Dikwalo Tse di Boitshepo e e tlhabolotsweng ya Seesemane.
Kalogo ya Setlhopha sa Bo135 sa Sekolo sa Baebele sa Watchtower sa Gileade
Ka Lwetse 14, 2013, batho ba feta 10 000 ba ne ba itumelela thulaganyo eno e e itumedisang ya dilo tsa semoya. Itumelele dintlhakgolo tsa thulaganyo.
Kalogo ya Setlhopha sa Bo134 ya Sekolo sa Baebele sa Watchtower sa Gileade
Setlhopha sa bo134 sa Sekolo sa Baebele sa Watchtower sa Gileade se ne sa aloga ka Mopitlwe 9, 2013. Thulaganyo eno e ne ya bontsha tlhotlheletso e e molemo e sekolo seno se nnileng le yone fa e sale se simologa dingwaga di le 70 tse di fetileng.


text:
TORA YA TEBELO (MAKASINE O O ITHUTIWANG) MOPITLWE 2014
Mo makasineng ono, ithute kafa o ka tswelelang o intsha setlhabelo ka gone le go leba dilo ka tsela e e siameng. Re ka tlhokomela jang badumedi ka rona ba ba godileng le ba masika a rona?
Go Fitlhelela Dipelo Tsa ba Losika ba e Seng Basupi
Re ithuta eng mo tseleng e Jesu a neng a tshwara ba masika a gagwe ka yone? Re ka kgona jang go rerela ba masika ba ba leng mo bodumeding jo bo farologaneng le jwa rona
Kafa o ka Bontshang Moya wa go Intsha Setlhabelo ka Teng
Re na le mmaba yo ka bofitlha a senyang moya wa rona wa go intsha setlhabelo. Setlhogo seno se tla tlhalosa gore mmaba yoo ke mang le kafa re ka dirisang Baebele ka teng go re thusa go mo lwantsha.
Kafa re ka Tswelelang re Leba Dilo ka Tsela e e Siameng ka Gone
Ke eng fa batho ba le bantsi ba lwa le maikutlo a a sa siamang? Setlhogo seno se re bontsha kafa re ka kgonang ka gone go dirisa Baebele gore re lebe dilo ka tsela e e siameng.
Kobamelo ya Lelapa
—A o Ka Dira Gore e Itumedise?
Bona kafa kobamelo ya lelapa e tshwarwang ka gone mo dinageng tse di farologaneng mme o bone gore o ka leka go dirisa mokgwa ofe.
Tlotlang Batho ba ba Tsofetseng mo Gare ga Lona
Sekaseka tsela e Modimo a lebang bagodi ka yone. Bana ba na le maikarabelo afe mo batsading ba bone ba ba tsofetseng? Diphuthego di bontsha bagodi tlotlo jang?
Go Tlhokomela Bagodi
Batsadi ba ba tsofetseng le bana ba ka tlotla e sa le gale ka dithulaganyo le ditshwetso pele ga “malatsi a masetlapelo” a goroga. Ba ka lebana jang le dikgwetlho dingwe?
A Puo ya Gago—Ke “‘ee Mme Le fa Go Ntse Jalo e le Nnyaa’”?
Bakeresete ba mmatota ba tshwanetse go diragatsa se ba se solofeditseng mme ba se ka ba re ‘ee mme le fa go ntse jalo e le nnyaa.’ Mme go tweng fa o sa kgone go diragatsa se o se solofeditseng? Ithute seo mo sekaong sa ga moaposetoloi Paulo.


text:
TORA YA TEBELO MORANANG 2014
A o Tshwanetse go Rapela?
Fa e le gore Modimo o itse se re se tlhokang, a ruri re tshwanetse go rapela? Baebele e araba potso eno.
Ke ka Ntlha Yang fa Batho ba Rapela?
Batho ba le bantsi ba ba sa dumeleng mo Modimong ba ntse ba rapela. Ka ntlha yang?
A o Tshwanetse go Rapela?
Modimo a ka araba dithapelo a sa dire dikgakgamatso.
Ba Dirisitse Baebele go Araba Potso Nngwe le Nngwe!
Isolina Lamela ene e le moitlami wa Mokatoliki, le mokomanise, mme o ne a sa kgotsofala. Basupi ba ne ba mo thusa gore a nne le boikaelelo mo botshelong
O ka Kgona go Lebana le Thaelo!
Dikgato di le tharo tse di ka go thusang go nna le maatla a go gana.
A o Ne o Itse?
Lekgoba le le ngwegileng le ne le na le ditshono dife kwa Roma wa bogologolo? Ke eng fa mmala o phepole wa Ture o ne o le tlhwatlhwakgolo mo lefatsheng lotlhe?
Thomas Emlyn—Motlhapatsi Kgotsa Mmueledi wa Boammaaruri?
Go dira dipatlisiso mo Baebeleng go ne ga mo tsenya mo kotsing kwa Kerekeng ya Ireland le kwa Kgotlatshekelo ya Queens
Dikarabo Tsa Dipotso Tsa Baebele
Jesu o tsaya kgato ya go tlisa kagiso mo lefatsheng.
Tse Dingwe
Bokao Jwa Botshelo ke Eng?
A o kile wa ipotsa gore ‘Boikaelelo jwa botshelo ke eng?’ Bona kafa Baebele e arabang potso eo ka teng.


text:
FERIKGONG 21, 2014 | RUSSIA
TSHWETSO: Maiteko a go Thibela JW.ORG a Itaya se Fololetse
ST. PETERSBURG, Russia—Ka Phatwe 7, 2013, Kgotlatshekelo ya Kgaolo ya Tsentralniy mo toropong ya Tver, e e dikilometara di le 160 kwa bokone jwa Moscow, e ne ya ntsha taolo ya gore website e e rutang Baebele ya jw.org e thibelwe mo Pusong ya Russia.
Le fa gone jw.org e dirisiwa ke batho ba le bantsi lefatshe ka bophara e bile e tlotlwa ke batho ba ba ratang go dira dipatlisiso, kgotlatshekelo e ne ya dumalana le balaodi ba ba neng ba batla gore website eno e thibelwe. Kgotlatshekelo e dirile tshwetso eno e sa itsise kgotsa e sa utlwa maikutlo a bagatisi ba website eno, e leng Watchtower Bible and Tract Society of New York. Basupi ba ga Jehofa ba ikuela kgatlhanong le tshwetso eno kwa Kgotlatshekelong ya Naga kwa Tver. Kgetsi eno e tla tsena ka Ferikgong 22, 2014.
Fa ba sa atlege, seo se tla raya gore Basupi ba ga Jehofa ba ba fetang 160 000 mo Russia, ba ka metlha ba dirisetsang website eno dilo tsa bodumedi le go ithuta Baebele ba le bosi kgotsa e le malapa, ba ka se tlhole ba kgona go e dirisa. Go itsise ba bangwe ka website eno e tla nna tlolomolao mo Russia. Mo godimo ga moo, batho ba le dimilione di ka nna 142 ba ba nnang mo Russia ba ka se letlelelwe go tsena mo jw.org gore ba bone tshedimosetso ya Baebele mahala. Yekaterina Elbakyan, Mankge wa Filosofi le moitse wa dithuto tsa bodumedi yo e leng porofesa kwa Sekolong sa Tiro le Dikamano Tsa Batho kwa Moscow, a re website ya jw.org ke “mpho go mongwe le mongwe yo o kgatlhegelang go dira dipatlisiso ka dilo tsa bodumedi. E na le tshedimosetso e ntsi e e utlwalang. E tlhalosa dithuto tsa semoya le tsa boitsholo ka tsela e e motlhofo. Fa o dirisa website eno, o ikutlwa e kete o amogelwa ka lorato mo legaeng la Basupi ba ga Jehofa.”
Fa Grigory Martynov, mmueledi wa Basupi ba ga Jehofa kwa Russia a bua a le kwa St. Petersburg, a re: “Website ya jw.org ke sedirisiwa se se molemo mo nageng ya rona se se thusang batho ba ba batlang tshedimosetso ka Baebele, mme ga e amane ka tsela epe le dipolotiki kgotsa kgwebo. Re solofela gore Kgotlatshekelo ya Naga kwa Tver e tla tlhomamisa gore sedirisiwa seno se se rutang se tla tswelela se le gone gore batho ba Russia ba nne ba se dirise.”
J. R. Brown, mmueledi wa Basupi ba ga Jehofa kwa ntlokgolo ya bone ya lefatshe lotlhe kwa New York, a re: “Website ya jw.org ke sediriswa sa go dira dipatlisiso se se nang le tshedimosetso e e ikanyegang mme e dirisiwa ke malapa mo lefatsheng lotlhe. E tseelwa kwa godimo thata, mo e leng gore batho ba ka nna 900 000 ba e etela letsatsi le letsatsi gore ba bone tshedimosetso e e mosola ka dipuo di ka nna 600. Ruri ga go utlwale gore tshedimosetso eno e thibelwe batho.”
Media Contact(s):
International: J. R. Brown, Office of Public Information, tel. +1 718 560 5000
Russia: Grigory Martynov, tel. +7 812 702 2691


text:
Baebele ya Reng ka Keresemose?
Karabo ya Baebele
Baebele ga e re bolelele gore Jesu o tshotswe leng e bile ga e re bolelele gore re keteke letsatsi la botsalo jwa gagwe. Cyclopedia ya ga McClintock le Strong ya re: “
Moletlo wa Keresemose ga o a tlhomiwa ke Modimo, e bile ga o umakiwe mo TN [Tesetamente e Ntšha].”
Go na le moo, dipatlisiso di bontsha gore Keresemose e simologile kwa meetlong ya bodumedi jwa boheitane. Baebele e bontsha gore re kgopisa Modimo fa re mo obamela ka tsela e a sa e amogeleng.—Ekesodo 32:5-7.
Tshimologo ya dingwao tsa Keresemose
Go keteka letsatsi la botsalo jwa ga Jesu: “
Bakeresete ba bogologolo ba ne ba sa keteke botsalo [jwa ga Jesu] ka gonne ba ne ba tsaya go keteka botsalo jwa motho ope fela e le ngwao ya boheitane.”—The World Book Encyclopedia
December 25: Ga go na bosupi bope jwa gore Jesu o tshotswe ka letsatsi leno. Baeteledipele ba Kereke ba ne ba tlhopha letlha leno gore le tsamaisane le meletlo ya boheitane e e neng e tshwarwa ka paka ya mariga fa nako ya motshegare e le khutshwane.
Go aba dimpho, go dira meletlo le diphathi: The Encyclopedia Americana ya re: “
Dingwao tsa Keresemose tsa go ijesa monate di dirwa go ya ka tsela e go neng go ketekwa Saturnalia, e leng mokete wa Baroma o o neng o ketekwa mo bogareng jwa December. Ka sekai, mokgwa wa go dira mekete e e feteletseng, go abelana dimpho, le go tshuba dikerese o tserwe mo moketeng ono.” Encyclopædia Britannica ya re “
go ne go sa dirwe tiro kgotsa kgwebo epe” ka letsatsi la go keteka Saturnalia.
Dipone tsa Keresemose: Go ya ka The Encyclopedia of Religion, Bayuropa ba ne ba kgabisa matlo a bone “
ka dipone le dilo tse ditala tsa mefuta yotlhe” fa ba keteka paka ya mariga ka nako ya fa motshegare o le mokhutshwane e bile ba ne ba di dirisa go thibela meya e e boikepo.
Setlhare sa mistletoe le sa holly: “
Baruti ba ne ba re setlhare sa mistletoe se kgona go dira dikgakgamatso. Setlhare sa holly se se nnang se le setala se ne se obamelwa ka tsholofelo ya gore letsatsi le tla tlhaga gape.”—The Encyclopedia Americana.
Setlhare sa Keresemose: “
Go obamela setlhare sa Keresemose go ne go tlwaelegile mo bathong ba kwa Yuropa ba baheitane mme ba ne ba tswelela ba dira jalo fa ba sena go sokologela mo Bokereseteng.” Sengwe sa dilo tse di ileng tsa dira gore kobamelo ya setlhare e tswelele ke ngwao ya go “
baya setlhare sa Keresemose mo kgorong kgotsa mo ntlong ka nako ya malatsi a boikhutso mo gare ga paka ya mariga.”—Encyclopædia Britannica.


text:
A lo Lekoko le le Simologang Kwa Amerika?
Ntlokgolo ya rona e kwa United States of America. Mme gone, ga re lekoko le le simologang kwa Amerika ka ntlha ya mabaka a a latelang:
Bangwe ba tlhalosa lekoko e le setlhopha se se duleng mo bodumeding bongwe jo bogolo. Basupi ba ga Jehofa ga ba tswe mo bodumeding bongwe. Go na le moo, re itsaya re le setlhopha se se buseditseng tsela ya Bokeresete jo bo neng bo le gone mo lekgolong la ntlha la dingwaga.
Basupi ba ga Jehofa ba tlhagafetse mo bodireding jwa bone mo dinageng di fetsa 230. Go sa kgathalasege gore re mo nageng efe, re tshegetsa fela bolaodi jwa ga Jehofa Modimo le jwa ga Jesu Keresete, e seng jwa puso ya United States kgotsa jwa puso epe fela ya batho.—Johane 15:19; 17:15, 16.
Dithuto tsotlhe tsa rona di theilwe mo Baebeleng, e seng mo mekwalong ya moeteledipele mongwe wa bodumedi wa kwa United States.—1 Bathesalonika 2:13.
Re balatedi ba ga Jesu Keresete, e seng ba moeteledipele mongwe wa motho.—Mathaio 23:8-10.


text:
Genesise 22:1-24
3 Ka jalo Aborahame a tsoga go sa le phakela mme a belesa esele ya gagwe a ba a tsaya ba le babedi ba batlhokomedi ba gagwe le Isake morwawe; mme a fatsa dikgong tsa tshupelo e e fisiwang. Morago ga moo a nanoga a tsaya loeto go ya lefelong le Modimo wa boammaaruri a neng a le mo tlhaoletse. 4 E ne e le la ntlha mo letsatsing la boraro fa Aborahame a ne a tsholetsa matlho a ba a bona lefelo leo a le kgakajana. 5 Jaanong Aborahame a raya batlhokomedi ba gagwe a re: “Lona salang fano le esele, mme nna le mosimane re batla go ya fale go ya go obama re bo re boela mo go lona.”
6 Morago ga moo Aborahame a tsaya dikgong tsa tshupelo e e fisiwang a bo a di baya mo go Isake morwawe mme a tsaya molelo mo diatleng tsa gagwe le thipa e go tlhajwang ka yone, mme boobabedi ba tsamaya mmogo. 7 Mme Isake a raya Aborahame rraagwe a re: “Rra!” Mme ene a re: “Ke fano, morwaaka!” Ka jalo a tswelela a re: “Molelo le dikgong ke tseno, mme nku ya tshupelo e e fisiwang e kae?” 8 Aborahame a araba a re: “Modimo o tla ipatlela nku ya tshupelo e e fisiwang, morwaaka.” Mme boobabedi ba tswelela go tsamaya mmogo.
9 La bofelo ba fitlha mo lefelong le Modimo wa boammaaruri a neng a le mo tlhaoletse, mme Aborahame a aga sebeso mo go lone mme a baya dikgong ka thulaganyo a bo a bofa Isake morwawe mabogo le dinao a bo a mmaya mo sebesong mo godimo ga dikgong. 10 Foo Aborahame a ntsha seatla a tsaya thipa e go tlhajwang ka yone gore a bolaye morwawe. 11 Mme moengele wa ga Jehofa a mmitsa go tswa kwa magodimong a re: “Aborahame, Aborahame!” mme a araba a re: “Ke fano!” 12 Mme a tswelela a re: “O se ka wa ntshetsa mosimane seatla e bile o se ka wa mo dira sepe gotlhelele, gonne jaanong ruri ke a itse gore o boifa Modimo ka gore ga o a gana ka morwao yo o esi fela mo go nna.” 13 Foo Aborahame a tsholetsa matlho a leba mme bona, kwa teng mo lefelong le le fa pele ga gagwe, go ne go na le phelefu e tshwerwe ka dinaka tsa yone mo lesuthung. Ka jalo Aborahame a ya a tsaya phelefu eno mme a e isa tshupelo e e fisiwang mo boemong jwa ga morwawe. 14 Mme Aborahame a raya lefelo leo leina a re Jehofa-jire. Ke gone ka moo gompieno go tlwaetsweng go twe: “Mo thabeng ya ga Jehofa go tla ipatlelwa.”
15 Mme moengele wa ga Jehofa a bitsa Aborahame lekgetlo la bobedi go tswa kwa magodimong 16 mme a re: “‘Ruri ke ikana ka nna,’ go bua Jehofa, ‘gore ka lebaka la gore o dirile selo seno le gore ga o a gana ka morwao, morwao yo o esi fela, 17 ruri ke tla go segofatsa e bile ke tla ntsifatsa losika lwa gago jaaka dinaledi tsa magodimo le jaaka moshawa o o fa losing lwa lewatle; mme losika lwa gago lo tla rua kgoro ya baba ba lone. 18 Mme setšhaba sotlhe sa lefatshe se tla itshegofatsa ka losika lwa gago ka ntlha ya gore o reeditse lentswe la me.’”
19 Morago ga moo Aborahame a boela kwa batlhokomeding ba gagwe, mme ba nanoga ba tsamaya mmogo go ya Beere-sheba; mme Aborahame a tswelela go nna kwa Beere-sheba.
20 Jaanong ga diragala morago ga dilo tseno gore pego e fitlhe kwa go Aborahame e re: “Bona, Mileka ka boene le ene o tsholetse Nahore morwarrago bana ba basimane: 21 Use leitibolo la gagwe le Buse monnawe le Kemuele rraagwe Arame, 22 le Kesede le Haso le Piledashe le Jidelafe le Bethuele.” 23 Mme Bethuele a nna rraagwe Rebeka. Ba ba robedi bano Mileka a ba tsholela Nahore morwarraagwe Aborahame. 24 Gape go ne go na le mogadingwana wa gagwe, yo leina la gagwe e neng e le Reuma. Fa nako e ntse e tsamaya le ene ka boene a belega Teba le Gahame le Tahashe le Maaka.


text:
Basarwa
Basarwa ke batho ba Botswana. Basarwa ke bone batho ba ntlha go nna mo Botswana. Batswana ba ne be goroga mo Botswana dingwaga tse di ntsi tse di fetileng. Ba ne ba tseela Basarwa lefatshe, ba bo ba dira gore Basarwa ba tshabele ko sekakeng. Ke ka moo gompieno Basarwa ba nnang ko sekakeng le ko merakeng.
Tshekatsheko ya ditso e supa fa bangwe ba letso la basarwa ba sale ba nnile mo sekakeng sa kgaolo ya kgalagadi.Mme bontsi ja letso la Basarwa mo kgaolong ya borwa jwa Aferika ba ne ba patelediwa go nna mo kgaolong eo. Basarwa ba kalahari ba nnile mo lehumeng fa bahumi ba ba nnang go bapa le bone ba ba rontshitse ditshwanelo tsa go nna le lehatshe.Morago ga nako ee sa fedising pelo Botswana ga mmogo le Namibia, ba ne ba fithela bonno jwa bone bo fokoditswe mo go fiteletseng.
Basarwa ke batho ba thata e itsiweng ele batsomi. Go nneng ga matlong a a sa akaegeng, Basarwa ba tshedile ka go tsoma diphologolo le go bapala diphologolo tsa naga.Bontsi jwa batho mo borwa jwa Afreka ba ne ba itsesiwe ngwao ya Basarwa ga mmogo le teme ya bone go dirisa setshwantsho sa motshikenyego.
Tshekatsheko ya ditso e supa fa bangwe ba letso la basarwa ba sale ba nnile mo sekakeng sa kgaolo ya kgalagadi.Mme bontsi ja letso la Basarwa mo kgaolong ya borwa jwa Aferika ba ne ba patelediwa go nna mo kgaolong eo. Basarwa ba kalahari ba nnile mo lehumeng fa bahumi ba ba nnang go bapa le bone ba ba rontshitse ditshwanelo tsa go nna le lehatshe.Morago ga nako ee sa fedising pelo Botswana ga mmogo le Namibia, ba ne ba fithela bonno jwa bone bo fokoditswe mo go fiteletseng.
Basarwa ke batho ba thata e itsiweng ele batsomi. Go nneng ga matlong a a sa akaegeng, Basarwa ba tshedile ka go tsoma diphologolo le go bapala diphologolo tsa naga.Bontsi jwa batho mo borwa jwa Afreka ba ne ba itsesiwe ngwao ya Basarwa ga mmogo le teme ya bone go dirisa setshwantsho sa motshikenyego.
This is an excerpt from the article Basarwa from the Wikipedia free encyclopedia. A list of authors is available at Wikipedia.


text:
Ke Bomang ba ba Dirang Thato ya ga Jehofa Gompieno?
Basupi ba ga Jehofa ba fitlhelwa mo lefatsheng lotlhe mme ba tswa mo merafeng le mo ditsong tse di farologaneng. Ke eng se se kopantseng batho bano ba ba sa tshwaneng?
Thato ya Modimo ke Eng?
Modimo o batla gore batho botlhe ba itse thato ya gagwe. Thato ya Modimo ke eng, mme ke bomang ba ba rutang batho ka yone?
Basupi ba ga Jehofa ke Batho ba Mofuta Ofe?
O itse basupi ba ga Jehofa ba le kae? Tota ke eng se o se itseng ka rona?
Ke ka Ntlha Yang fa re Bidiwa Basupi ba ga Jehofa?
Sekaseka mabaka a le mararo a go bo re ile ra bidiwa ka leina leno.
Boammaaruri Jwa Baebele bo ne Jwa Senolwa Jang Gape?
Re ka tlhomamisega jang gore re tlhaloganya sentle se Baebele e se rutang?
Ke ka Ntlha Yang fa re Ile ra Gatisa Thanolo ya Lefatshe le Lesha?
Ke eng se se dirang gore thanolo eno e farologane le tse dingwe?
Ke Eng se o Tla se Lemogang Kwa Dipokanong Tsa Rona Tsa Bokeresete?
Re kopana mmogo go ithuta Baebele le go kgothatsana. Ba tla go amogela ka lorato!
Go Kopana Mmogo le Bakeresete ka Rona go re Solegela Molemo Jang?
Lefoko la Modimo le kgothaletsa Bakeresete go kopana mmogo. Ithute gore go kopana mmogo jalo go re solegela molemo jang.
Dipokano Tsa Rona di Tshwarwa Jang?
A o kile wa ipotsa gore ke eng se se dirwang kwa dipokanong tsa rona? Ga go pelaelo gore o tla kgatlhiwa ke thuto ya Baebele ya maemo a a kwa godimo e o tla e amogelang.
Ke ka Ntlha Yang fa re Apara Sentle Fa re Ya Dipokanong?
A Modimo o a amega ka gore re apara jang? Ithute melaometheo ya Baebele e e re kaelang mo kgannyeng ya moaparo le go ipaakanya sentle.
Re ka Baakanyetsa Jang Dipokano ka Tsela e e Tla re Solegelang Molemo?
O tla solegelwa molemo thata ke dipokano fa o baakanyetsa go sa le gale.
Kobamelo ya Lelapa ke Eng?
Bona gore thulaganyo eno e ka go thusa jang go atamalana le Modimo le go nonotsha kamano ya lelapa la gago.
Ke ka Ntlha Yang fa re Nna le Dikopano Tse Dikgolo?
Ngwaga le ngwaga re kopana gararo go ipelela dikokoano tsa botlhokwa. O ka solegelwa molemo jang ke go nna gone kwa dikokoanong tseno?
Tiro ya Rona ya go Rera ka Bogosi e Rulagantswe Jang?
Re latela sekao se Jesu a se tlhomileng fa a ne a le mo lefatsheng. Ke mekgwa efe e re e dirisang fa re rera?
Mmulatsela ke Eng?
Basupi bangwe ba fetsa diura di le 30, 50 kgotsa go feta mo tirong ya go rera kgwedi le kgwedi. Ba tlhotlhelediwea ke eng go dira jalo?
Tirelo ya Borongwa ke Eng?
Ke eng se se tlhokegang gore motho a tsenele tirelo ya borongwa? Ke thapiso efe e e kgethegileng e ba e newang?
Bagolwane ba Thusa Phuthego Jang?
Bagolwane ke banna ba ba godileng semoyeng ba ba etelelang pele mo phuthegong. Ba thusa phuthego jang?
Tiro ya Batlhanka ba Bodiredi ke Efe?
Batlhanka ba bodiredi ba thusa gore dilo di dirwe sentle mo phuthegong. Ithute gore botlhe mo phuthegong ba solegelwa molemo jang ke tiro ya bone.
Balebedi ba ba Etang ba re Thusa Jang?
Ke eng fa balebedi ba ba etang ba etela diphuthego? O ka solegelwa molemo jang ke maeto a bone?
Re Thusa Bakaulengwe ba Rona Jang ka Dinako Tsa Mathata?
Fa go nna le masetlapelo, ka bonako fela re dira dithulaganyo tsa go thusa ba ba amilweng ke masetlapelo ka dilo tsa semoya le ka dilo tse dingwe tse ba di tlhokang. Re dira seo ka ditsela dife?
Motlhanka yo o Boikanyego Le yo O Botlhale ke Mang?
Jesu o ne a solofetsa gore o tla tlhoma motlhanka yo o neng a tla aba dijo tsa semoya ka nako e e tshwanetseng. Motlhanka yono o dira seno jang?
Tiro ya Setlhopha se se Laolang ke Eng Gompieno?
Mo lekgolong la ntlha la dingwaga, setlhopha se sennye sa banna ba bagolwane le baaposetoloi ba ne ba direla e le setlhopha se se laolang mo phuthegong ya Bokeresete. Gompieno ke bomang ba ba bopang setlhopha seno?
Bethele ke Eng?
Bethele ke lefelo le le tlhomologileng le le agilweng ka boikaelelo jwa botlhokwa. Ithute mo go oketsegileng ka batho ba ba berekang koo.
Ke Eng se se Dirwang Kwa Ofising ya Lekala?
Batho ba gololesegile go ka etela nngwe ya diofisi tsa rona tsa makala. Le wena re go laletsa go dira jalo!
Dikgatiso Tsa Rona di Kwalwa le go Ranolwa Jang?
Re dira dikgatiso ka dipuo di feta 600. Goreng re tsaya matsapa a a kalo?
Tiro ya Rona e e Dirwang mo Lefatsheng Lotlhe e Tshegediwa Jang ka Madi?
Fa go tliwa mo kgannyeng ya madi, ke eng se se dirang gore phuthego ya rona e farologane le madumedi a mangwe?
Diholo Tsa Bogosi—Goreng di Agiwa Mme di Agiwa Jang?
Ke eng fa mafelo a rona a kobamelo a bidiwa Diholo tsa Bogosi? Ithute kafa dikago tseno tse di sa raraanang di thusang diphuthego tsa rona ka gone.
Re ka Thusa Jang go Tlhokomela Holo ya Rona ya Bogosi?
Holo ya Bogosi e e phepa le e e tlhokometsweng sentle e galaletsa Modimo wa rona. Go dirwa dithulaganyo dife go tlhokomela Holo ya Bogosi?
Laeborari ya Holo ya Bogosi E ka Re Solegela Molemo Jang?
A o ka rata go dira dipatlisiso gore o nne le kitso e e oketsegileng ya Baebele? Dirisa laeborari ya mo Holong ya Bogosi!
Ke Eng Se o Ka se Fitlhelang mo Atereseng ya Rona ya Internet?
O ka ithuta mo go oketsegileng ka rona le ka se re se dumelang gape o ka bona dikarabo tsa dipotso tsa Baebele tse o ipotsang tsone.
A o Tla Dira Thato ya ga Jehofa?
Ruri Jehofa Modimo o a go rata. O ka bontsha jang gore o eletsa go mo itumedisa ka tsela e o tshelang ka yone letsatsi le letsatsi?


text:
Northern Cape
Northern Cape (Kapa Bokone) ke nngwe ya dikgaolo tsa lefatshe la Aferika Borwa. Ke yone kgaolo e tona fa e tshwantshanngwa le dikgaolo tse dingwe mo lefatsheng la Aferika Borwa. E kgaogana melelwane ya boditshaba le mafatshe a Botswana le Namibia.Kgaolo e e agilwe ka ngawaga wa 1994 fa kgaolo ya Cape e ne e kgaogana.Toropokgolo ya yone e bidiwa Kimberley. E akaretsa lefelo la diphologolo la Kalahari Gemsbok National Park, nngwe ya mafelo a a pataganetsweng ke lefatshe la Botswana le Aferika Borwa le le sireleditseng diphologolo.Lefelo le le akaretsa maphothophotho a Augrabies gape le moepo wa Kimberley yo o mo kgaolong le Alexander Bay.Kgaolo ya Namaqualand e e mo bophirima e itsege thata ka ditlhatsana le dithunya tse di mo lefelong la Namaqualand. Toropo e e mo borwa ya De Aar le Colesberg, mo lefelong la Karoo, ke tsone tse di lomaganyang ka tsa mesepele le dipalamo go ya kwa toropong ya Johannesburg, Cape Town le Port Elizabeth. Mo bokonebotlhaba, Kuruman o itse ga lefelo le go neng go nna barongwa ba mafatshe a sele. Noka ya Orange e elela e fetla ka lefelo le, e aga molelwane fa gare ga Free State mo borwabotlhaba gape le lefatshe la Namibia mo bokonebotlhaba. Metsi a noka e a dirisiwa thata go nosetsa maungo mo kgaolong ya Upington[1].
Puo e e buiwang[baakanya | edit source]
Palo ya batho ba ba buang puo ya Seburu e fetla palo ya batho ba ba buang dipuo tse dingwe mo lefelong le bogolo jang mo kgaolong ya Bokonebotlhaba jwa Cape go nale dikgaolo tse dingwe.Dipuo tse di tumileng ebile di dirisiwa thata fa go buiwa mo bokone jwa Cape di akaretsa Seburu, Setswana, Sexhosa, gape le Sekgowa. Bontsi jwa ba bangwe ba buwa dipuo tse di tumileng mo Aferika Borwa, mme ba bangwe ke ba Khoisan[2].
Popego lefatshe[baakanya | edit source]
Kgaolo ya Cape e dikagenyeditswe ke ditlhaba tse ditona,mme se se baka gore go nne sereme.Lefelo le tshwantshangwa le mafatshe a mangwe a tshwana le la Germany.Se se itumedisang ka lefelo le ke gore le letona gape le bo le nna le batho ba le bantsi[3].


text:
A lo Tila Batho ba e Kileng ya Nna Maloko a Bodumedi Jwa Lona?
Ga re tile batho ba e kileng ya bo e le Basupi ba ga Jehofa ba jaanong ba sa tlholeng ba rerela batho ba bangwe, gongwe e bile ba katogela kgakala ba sa tlhole ba kopanela le badumedikabone. Tota e bile, re leka go ba thusa go boa ba kgatlhegela dilo tsa semoya.
Ga e re fa motho a dirile boleo jo bo masisi re bo re setse re potlakela go mo kgaola. Le fa go ntse jalo, fa Mosupi yo o kolobeditsweng a nna le mokgwa wa go tlola melao ya Baebele mme a sa ikwatlhaye, re tila motho yoo kgotsa re a mo kgaola. Baebele e laela jaana ka tlhamalalo: “
Tlosang motho yo o boikepo mo gare ga lona.”—1 Bakorintha 5:13.
Go tweng ka monna yo o kgaotsweng mme mosadi wa gagwe le bana bone e sa ntse e le Basupi ba ga Jehofa? Kamano ya lelapa e a nang le yone le ba lelapa la gagwe ga e fetoge, go fetoga fela kamano ya bone e e amang dilo tsa bodumedi. Kamano ya lenyalo le lorato lwa bone lwa lelapa le go dirisana mmogo di tla tswelela.
Batho ba ba kgaotsweng ba letlwa go tla kwa dithulaganyong tsa rona tsa bodumedi. Fa ba batla, gape ba ka newa kgakololo ya semoya ke bagolwane ba phuthego. Boikaelelo jwa go dira jalo ke go thusa motho yoo go boa gape a tshwanelegela go nna mongwe wa Basupi ba ga Jehofa. Batho ba ba kgaotsweng ba ba sa dumalaneng le boitshwaro jo bo sa siamang e bile ba bontsha ka pelo yotlhe gore ba batla go tshela ka melao ya Baebele, ba amogelwa ka diatla tsoopedi go boa e nna maloko a phuthego.


text:
Nka Itshireletsa Jang Gore ke se Tshwenngwe ka Tsa Tlhakanelodikobo?
Karabo ya Baebele
Ela tlhoko dikakantsho tseno tse di ka thusang tse di theilweng mo Baebeleng:
Nna kelotlhoko. Nna botsalano le badirimmogo le wena o bo o ba tlotle, mme o tile botsalano jo bo ka dirang gore go bonale e kete o ka rata go tlhakanela dikobo le bone.—Mathaio 10:16; Bakolosa 4:6.
Apara diaparo tse di nang le seriti. Go apara diaparo tse di tsosang keletso ya tlhakanelodikobo go ka dira gore batho ba nne le kgopolo e e phoso ka wena. Baebele e re kgothaletsa gore re apare “ka boingotlo le go itekanela sentle ga mogopolo.”—1 Timotheo 2:9.
Tlhopha ditsala tsa gago sentle. Fa o fetsa nako e ntsi le batho ba ba ratang go tshameka ka maikutlo a lorato kgotsa ba ba ratang go tlhakanela dikobo le mongwe le mongwe, le wena ba ka go tshwara ka tsela eo.—Diane 13:20.
Tila metlotlo e e leswe. Fa motlotlo o simolola go nna le “dikgang tse di leswe, puo ya boeleele kgotsa metlae e e sa siamang,” tswa o tsamaye.—Baefeso 5:4, Baebele ya God’s Word.
Tila maemo a a ka go tsenyang mo kotsing. Ka sekai, fa mongwe a go kopa gore o sale le ene kwa tirong morago ga tiro kwantle ga lebaka, o gane.—Diane 22:3.
Tlhomama. Fa motho mongwe a go tshwenya ka tsa tlhakanelodikobo, mmolelele gore ga o rate mekgwa ya gagwe. (1 Bakorintha 14:9) Ka sekai o ka nna wa re: “O nna o ikgotlha ka nna, mme ga ke rate se o se dirang. O se tlhole o dira jalo.” O ka nna wa kwalela motho yo o go tshwenyang lekwalo, o mo tlhalosetse se se diragetseng, kafa o ileng wa ikutlwa ka teng le gore o batla gore a dire eng mo nakong e e tlang. Mo tlhalosetse gore tsela e o lebang dilo ka yone e theilwe mo melaong ya boitsholo le mo go se o se dumelang.—1 Bathesalonika 4:3-5.
Kopa thuso. Fa e le gore motho yo o go tshwenyang o tswelela ka mokgwa oo, bolelela tsala e o e tshepang, mongwe kwa gae, modirimmogo kgotsa mongwe yo o thusang batho ba ba tshwenngwang ka tsa tlhakanelodikobo. (Diane 27:9) Batho ba le bantsi ba ba tshwenngwang ka tsa tlhakanelodikobo ba ile ba thusiwa ke go rapela. Tota le fa o ise o ko o rapele pele, o se ka wa nyatsa thuso e o ka e newang ke Jehofa, “Modimo wa kgomotso yotlhe.”—2 Bakorintha 1:3.
Go tshwenngwa ka tsa tlhakanelodikobo go dira gore batho ba le dimilione ba se ka ba itumelela maemo a kwa tirong, mme Baebele e ka thusa.


text:
Dibidio mo JW.ORG/TN
Bona dibidio tse di tlhagang go ya ka ditlhogo mo saeteng ya rona ya Internet. Leba kgotsa o itseele dibidio tse di theilweng mo Baebeleng tsa malapa, basha le bana. Bona dibidio tse di nang le tshedimosetso ka ga Basupi ba ga Jehofa.
NNA TSALA YA GA JEHOFA
Nna Pelontle Mme o Abe
Bona kafa Kabo le Masego ba itumelang ka gone fa ba abelana.
BODIREDI JWA PHATLALATSA
Go Rera mo Tshimong e e Kwa Thoko
—Ireland
Lelapa le tlhalosa kafa le atamalaneng ka gone fa le ntse le rera dikgang tse di molemo mo tshimong e e kwa thoko.
DIBIDIO
‘Dikgang Tse di Molemo Tse di Yang Kwa Ditšhabeng Tsotlhe, Ditso le Diteme’
Gore batho ba le bantsi ba fitlhelelwe ka boammaaruri jwa Baebele, go tlhokega thanolo e e nepileng. Tiro eno e dirwa jang? Baranodi ba lebana le dikgwetlho dife?
GO THUSA SETŠHABA
Setsokotsane sa Kwa Philippines—Tumelo e Fenya Masetlapelo
Bafalodi ba tlhalosa kafa Setsokotsane Haiyan se iteileng ka gone.
DITIRAGALO TSE DI KGETHEGILENG
Dintlhakgolo Tsa Pokano ya Ngwaga le Ngwaga
—Diphalane 2013
Bona dintlhakgolo tsa pokano eno e e kgatlhang e bile e tlhomologile, e e neng ya bontshiwa mo mafelong a le 1 830 mo lefatsheng lotlhe.
BOTSHELO KWA BETHELE
Ba Tswa mo 117 Adams Street
Maloko a Bethele a bua ka dilo tse di botlhokwa tse di diragetseng mo tirong ya go gatisa tse di neng di direlwa mo kagong eno ya Brooklyn.
GO THUSA SETŠHABA
Morwalela Kwa Alberta
Basupi ba ga Jehofa ba namotse jang batho ba ba amilweng ke morwalela kwa Alberta, Canada?
DIBIDIO
Gagamalela Mekgele e e Tlotlang Modimo
A dikhumo le thuto ya ditheo tse di kwa godimo ke yone mekgele e e solegelang molemo mo botshelong? Bona gore sekao sa ga Timotheo se ka go thusa jang go dira tshwetso e e siameng.
DIBIDIO
Basha ba Botsa Jaana—Ke Tla Dirang ka Botshelo Jwa Me?
A o ipaakanyeditse go dira tshwetso? Bona sekao sa lekawana lengwe le le tshwanelwang ke go dira tshwetso eno. Ela tlhoko se se tlhotlheleditseng mekgele ya gagwe.
DIBIDIO
Noa
—O ne A Tsamaya le Modimo
Noa o ne a itshupa e le sekao se se molemo sa go nna le tumelo e e nonofileng mo lefatsheng le le tletseng thubakanyo la pele ga Morwalela. Bona gore se a se dirileng se re solegela molemo jang gompieno.


text:
TSOGANG! DIPHALANE 2013
Dilo Tse Tharo Tse Di ka Se Rekweng ka Madi
Dithoto di ka re itaya tsebe gore re se ka ra dira dilo tsa botlhokwa mo botshelong
Ditiragalo Tsa Lefatshe
E bua ka: Mosuke wa pharakano kwa China, go gatakiwa ga ditshwanelo tsa kgololesego ya bodumedi kwa Armenia, dikotsi tsa mafelo a go ikgolaganya le batho ka Internet kwa Japane le tse dingwe.
Fa Botsala bo Setse bo Fetelela
A o ipolelela go re, ‘Re ditsala fela?’ Fa go le jalo, sekaseka melaometheo ya Baebele go bona gore ya reng ka go leba dilo jalo.
Moithuti wa Saense ya Ditshedi o Tlhalosa Tumelo ya Gagwe
Ke eng se se dirileng gore mmatlisisi yono a sekaseke gape gore botshelo bo simologile jang mme ke eng se se mo tlhatswitseng pelo gore Baebele e tswa kwa Modimong?
Dilo Tse Tharo Tse Di ka Se Rekweng ka Madi
Madi a re thusa go reka dilo dingwe tse re di tlhokang, mme dilo tse di re kgotsofatsang thata mo botshelong di ka se rekwe ka madi.
Se o Tshwanetseng go se Itse ka Epilepsy
Utlwa dintlha tsa botlhokwa ka bolwetse jono jo gantsi batho ba sa bo tlhaloganyeng sentle.
Go Tshwenyega Thata mo Maikutlong
Utlwa gore ke eng fa batho ba tshwenyega thata mo maikutlong le gore Baebele e ka go thusa jang go lepalepana le maikutlo a a sa itumediseng.
Go Utlwa ka Tsela e e Tlhomologileng ga Katydid
Ditsebe tsa tshenekegi eno e nnyennye di bereka fela jaaka tsa motho. Go batlisisa ka tsela eno e e tlhomologileng ya go utlwa go ka thusa jang mo go tsa saense le boenjenere jwa gompieno?
Tse Dingwe
O ka Dirang fa o Kgerisiwa?
Bontsi jwa batho ba ba kgerisiwang ba akanya gore ga go sepe se se ka dirwang gore ba thusiwe. Setlhogo seno se tlhalosa se se ka dirwang go baakanya seo.
A o Tshwenyegile Thata ka Ditebego Tsa Gago?
Fa o sa kgotsofalele ditebego tsa mmele wa gago, o ka dira jang gore o itebe ka tsela e e tshwanetseng?
O ka Dirang Fa o Na le Bothata Jwa Botsogo?—Karolo 1
Basha ba le banè ba tlhalosa gore ke eng se se ba thusang go lebana le mathata a bone a botsogo le go nna ba na le boikutlo jo bo siameng.
Se Balekane ba Gago ba se Buang ka Tebego ya Mmele
Ke eng fa e ka nna kgwetlho gore basha ba nne tekatekano mo tseleng e ba lebang tebego ya bone ya mmele ka yone? Ba ka thusiwa ke eng?
Toro ya Mmesi wa Senkgwe
Itseele o bo o printe tsebe eno e e tsenngwang mebala mme o batle dilo tse di sa tshwaneng mo ditshwantshong tseno tse pedi.


text:
A Tota Madimona a Teng?
Karabo ya Baebele
Ee. Madimona ke “baengele ba ba neng ba leofa,” dibopiwa tsa moya tse di neng tsa tsuologela Modimo. (2 Petere 2:4) Moengele wa ntlha yo o neng a iphetola ledimona ke Satane Diabolo, yo Baebele e mmitsang “mmusi wa madimona.”—Mathaio 12:24, 26.
Botsuolodi jwa motlha wa ga Noa
Baebele e tlhalosa ka botsuolodi jo bo neng jwa dirwa ke baengele pele ga Morwalela wa motlha wa ga Noa: “Bomorwa Modimo wa boammaaruri ba simolola go bona bomorwadia batho, gore ba ne ba le bantle; mme ba itseela basadi, e leng, botlhe ba ba neng ba ba tlhopha.” (Genesise 6:2) Baengele bao ba ba boikepo kgotsa ba ba oleng ba ne “ba latlha lefelo la bone le le tshwanetseng la bonno” kwa legodimong ba bo ba fetola mebele ya bone gore e nne ya senama gore ba tlhakanele dikobo le basadi.—Jude 6.
Fa Morwalela o tla, baengele bao ba ne ba tlogela mebele ya bone ya senama mme ba boela kwa legodimong. Le fa go ntse jalo, Modimo o ne a ba leleka mo lelapeng la gagwe. Nngwe ya katlholo e Modimo a neng a atlhola madimona ka yone ke go dira gore a se tlhole a kgona go fetola mebele ya one gape go nna ya batho.—Baefeso 6:11, 12.


text:
Motsana wa Kopong
Kopong ke motsana o o mo kgaolong ya Kweneng mo Botswana. O dikhilomethara tse di masome a mabedi le botlhano go dikologa Gaborone, toropokgolo ya Botswana. Palo tsa batho di ne di le makgolokgolo a matlhano, makgolo a matlhano le masome a bosupa le motso mo palo bathong ya ngwaga wa 2001,mme se sa dira gore a nne mo legatong la borataro la nngwe ya metse e e metona mo Kweneng.[1]
Ditlhabololo di tlisiwa kwa motseng wa Kopong[baakanya | edit source]
Banni ba motse wa Kopong ba iteetse legofi dikago tsa motlobo wa dibuka tse di tlaa agiwang kwa motseng oo ke lekgotla lengwe la baithaopi go tswa kwa Amerika la Rothchild Foundation, tse di tlaa lopang madi a a fetang P540 000.Kgosi Michael Molefe wa motse oo, o supile boitumelo kwa phuthegong ya kgotla a amogela le go lekodisa mopalamente wa kgaolo ya Kweneng Botlhaba, Rre Moeng Pheto ka dingwe tsa dikgang tsa motse oo.O boletse fa ba setse ba bone setsha se dikago tseo di tlaa agiwang mo go sone, a ba a re ba solofela fa tshimolodiso ya dikago tseo e ka nna nako nngwe mo kgweding e e tlang.
Kgosi Molefe o kgothaditse batho ba motse oo go nna le seabe mo tirong eo, ka jaana dikago tseo e tlaa bo e le bontlha bongwe jwa ditlhabololo tse di tlaa tlotlomatsang motse wa bone.A re ba dumalane gore mongwe le mongwe mo motseng oo a ntshe P5 e le seabe sa gagwe.A re bana ba dikole le bone ba atlile thata mogopolo oo, le gore bangwe ba setse ba simolotse go ntsha P2.A re baithaopi bao gape ba boletse fa ba ba nnileng le seabe ba tlaa neelwa karata e le sesupo sa seabe mo kagong eo.E rile a ntsha la gagwe, Rre Pheto a re gantsi batho ba ikgatholosa mowa wa boipelego, ba lebala fa mokoduwe go tsoswa o o itekang.Rre Pheto le ene o kgothaditse batho ba motse oo go supa mowa wa tshwaragano, a re fa ba sa dire jalo seo se ka kgoba batho marapo.O boletse fa baithaopi bao ba setse ba agile dikago tsa mofuta oo tse di nang le maranyane a segompieno kwa motseng wa Mmankgodi.
Borukuthi mo motsaneng wa Kopong[baakanya | edit source]
Banni ba motse wa Kopong ba boletse fa ba tshwenngwa ke manweenwee a a ba tsietsang a ba tseela dikoko.Ba boletse jalo kwa phuthegong ya kgotla e e neng e biditswe ke mopalamente wa kgaolo ya Kweneng Botlhaba, Major General Moeng Pheto ka Laboraro.E rile fa ba tlhalosetsa mopalamente ba bolela fa go na le batho bangwe ba ba tsamayang mo kgaolong ba ikaya e le ba Twantsho Matlhoko a Leruo mme ba bolela fa go na le bolwetse bongwe jwa dikoko jo bo tlhagogileng.Banni ba boletse fa dirukutlhi tse di ba bolelela gore di laetswe go tla go bolaya dikoko tsotlhe mo motseng ba bo ba di tshuba.Ba ne ba tshwaela ba bolela gore dilalome tse di leka go timetsa motlhala ka go ba bolelela gore madi a phimolo dikeledi ke dipula tse tlhano (P5) mo kokong nngwe le nngwe.Mongwe wa batswasetlhabelo Mme Diile Motlanyana o ne a tlhalosa fa a utlwaletse ka maepantlo a ka podi ya tsela mme a batla a ganyaola dikoko tsa gagwe ntle le molato. A re o ne a nna sebete se molangwana ka a ne a se kile a utlwa ope wa bagolwane ba motse ba umaka kgang epe ka go tlhagoga ga bolwetse jwa dikoko. A re se se ne sa dira gore a bitse bana ba gagwe go tswa Gaborone a ba tlhagisa ka kgang e mme le bone ba ne ba gakgametse fela thata.
E rile a tswa la gagwe, Kgosi Michael Molefe a bolela fa mafoko ao a le maa mo ditsebeng tsa gagwe. O ne a tlhagisa banni ba motse gore borukutlhi bo tla ka methale e e farologaneng mme go botlhokwa gore sethaba se itlhokomele. O tsweletse ka go tlhalosa gore phetogo nngwe le nngwe e e tlang mo motseng e itsisiwe bagolwane ba motse gore ba e fitisetse kwa morafeng.A re batho bao ba dira borukutlhi ka jalo ba tshwanelwa ke go tseelwa dikgato tse di maleba.
Dipadi tse dingwe[baakanya | edit source]
- ↑ "Distribution of population by sex by villages and their associated localities: 2001 population and housing census". Archived from the original on 2007-11-24. http://web.archive.org/web/20071124145459/http://www.cso.gov.bw/html/census/dist20_30_31.html. Retrieved 2008-02-10.
Template:Kweneng District Template:Botswana largest cities Coordinates: 24°28′7″S 25°53′32″E / 24.46861°S 25.89222°E[[Category: Mafelo a a nang le batho ba bantsi mo Botswana]]


text:
Nka Dirang Gore Morutabana Wa me A Ntshware Sentle?
Ema pele mme o akanye!
Akanya ka se se diragaletseng Rachel. Rachel o ne a tlhola a bona maduo a A le B mo raporotong ya gagwe ya sekolo. Mme dilo di ne tsa fetoga fa a fitlha mo grade 7. Rachel a re: “
Morutabana wa me o ne a dira sotlhe se a ka se kgonang go dira gore ke bone maduo a a kwa tlase mo setlhopheng sa gagwe.” Bothata e ne e le eng? Morutabana o ne a dira gore Rachel le mmaagwe ba bone gore o ne a sa rate bodumedi jwa bone.
Go ne ga direga eng? Rachel a re: “
Nako le nako fa go lebega sentle gore morutabana o ne a letlile letlhoo la gagwe le tlhotlheletsa tsela e a neng a tshwaya tiro ya me ka yone, Mmè o ne a tsamaya le nna go ya go tlotla le ene ka kgang eno. Kgabagare o ne a tlogela go dira jalo.”
Fa o na le bothata jo bo tshwanang, nna pelokgale mme o bue le batsadi ba gago ka jone. Kwantle ga pelaelo ba tla rata go bua le morutabana gongwe le bakaedi ba sekolo gore bothata bo rarabololwe.
Gone ke boammaaruri gore ga se mathata otlhe a a felang sentle. Ka dinako tse dingwe o tshwanelwa ke go itshoka. (Baroma 12:17, 18) Tanya a re: “
Mongwe wa barutabana ba me o ne a sa tshware baithuti ba gagwe sentle. “
Gantsi o ne a re tlhapatsa, a re bitsa dimatla. Sa ntlha ke ne ke lela fa a dira jalo, mme ke ne ka ithuta gore ke se ka ka amiwa maikutlo ke dipuo tsa gagwe tse di botlhoko. Ke ne ka tlhoma mogopolo mo tirong mme ka nna ke tlhoafetse fa a ruta. Ka ntlha ya seo, o ne a sa ntshwenye thata, mme ke ne ka nna mongwe wa baithuti ba se kae ba ba neng ba bona maduo a a siameng. Morago ga dingwaga di le pedi, morutabana yono o ne a kobiwa mo tirong.”
Sa botlhokwa: Ithute go itshokela morutabana yo o dingalo mme o tla nna le bokgoni jwa botlhokwa mo botshelong—jo bo tla go solegelang molemo fa o setse o na le mothapi yo o dingalo. (1 Petere 2:18) Gape o tla simolola go anaanela barutabana ba ba molemo fa o nna le bone.


text:
Basha ba kgatlhano le Bosinyi mo Batlharos
Lebebe lwa kgwele ya dinao e ne ele le le kwa godimo thata. Motshameko o ne o tswaretswe kwa Batlharos mo Lotlhakeng Section, Beke ya gofeta ka ura ya bolesome mo Moshong lebala le Motshameko o ne o ralokela mo go lone ke la Green City.Moono wa letsatsi kgotsa kgankgolo ke goitsisi kampo go bula setlhopa sa bana ba ba dingwaga tse di kwa tlase ga (18) ba baleng kgatlanong le diritibatsi, Le basha ba ba tshamekang kgwele ya dinao. Lebaka legolo ke goleka go bantsha kwa mafelong a a rekisang Nnotagi le Diritibatsi gore kamosho mo botshelong le bone baipone ba nale bokamoso jo bo phatsimang. Ke kamo re boneng gole botlhokwa gore re ba phute gotswa kwa malapeng a a farologanyeng re tle go ba tshamikisa kgwele ya dinao, Le go baruta ka ga tiriso ye e botlhatswa ya diritibatsi. Baeng ba ba neng bale teng ke ''Constable'' Modise gotswa mo setaisheneng sa Batlharos, Bro: Aobakwe Mothibantwa go tswa ko John Morolong ke wa kemedi ya ''Youth Development''. Ya re letsatsi letlhatlhoga ditlhopa ka bobedi tsa bo di thulana mo lebaleng la kgwele ya dinao. Setlhopa sa Tlhokoloza F.C le Setlhopa sa Stock F.C tsa simolola gonkgisana magwafa, Motshameko e ne le wa maemo a a kwa godimo e le tota, Motshameko o ne o se bonolo gotlhelele setlhopa sa ntlha goitlhoma kwa pele ke Stock F.C ka nno golengwefela, Motshameko o ne wa tswelela ditlhopa ka bobedi tsa ya goikhutsa, Ga diboa Tlhokoloza F.C bane ba tla batuka malakabe e le tota, Tlhokoloza F.C e ne ya nosa dino dile nne (4) ka gangwe, Ene e le sa ntswanyana lesa tswenye motshameko o ne o le bokete e le tota. Motsereganyi wa ditlhopa e ne ele Rre Mokomela o ne a dira tiro ya gagwe ka matsetseleko gape a le pelo ngwefela le ditlhopa ka bobedi, Motshameko o ne waya bokhutlong ka (4-1). Rre Modise o ne a ema basha ka lefoko, O ba kopile gore batswe mo nnotaging le diritibatsi gonne ga gona botshelo le bokamoso fa o ikgolagantse le diritibatsi le nnotagi. Keolopile Motlhanke a re o nale letshogo kwa o dulang teng ka gore gonale dikhuti tse basha ba ba kwatlase ga dinwaga dile (18) ba gogela diritibatsi le go itshiela ka nnotagi mo bosigong, Mme dikhuti tse di bapile le legae la borra Motlhanke. Mokhanselara wa kgaolo ya Lotlhakeng e leng Rre Lekgeto o nale kitso ka botlalo ka ga dikhuti tsee! Gomakgetlo a le mantsi morahe o motsibusa ka dikhuti tse, Gore ga diasiama ka lengwe la matsatsi ditla ba tsenya mo mathateng, Mosebakeng se releng mo gosone gagona nko ye e tswang lemina, Rre Lekgeto jaaka e le mokhanselara mme e ne ga gona kgato epe fela ye we e tsayang, Kaga dikhuti tsaee! Thusho Rre Lekgeto sechaba sa gago seanyelela.
Tlhokoloza FC
Stock FC
- Log in to post comments


text:
A go Na le Yo a Ka Itseng Gore ke Mang Tota a Kwadileng Baebele?
Karabo ya Baebele
Batho ba le bantsi ba bolelelwa gore ga re ka ke ra itse gore tota Baebele e kwadilwe ke mang. Mme gone gantsi Baebele e tlhalosa ka tlhamalalo gore ke mang yo o e kwadileng. Dikarolo dingwe tsa yone di simolola ka mafoko a a jaaka a a reng “
mafoko a ga Nehemia,” “
ponatshegelo ya ga Isaia,” le “
lefoko la ga Jehofa le le neng la tla mo go Joele.”—Nehemia 1:1; Isaia 1:1; Joele 1:1.
Bontsi jwa bakwadi ba Baebele ba tlhalosa gore ba kwadile mo leineng la ga Jehofa, Modimo yo o esi wa boammaaruri, le gore ba ne ba kaelwa ke ene. Baporofeti ba ba neng ba kwala Dikwalo Tsa Sehebera ba tlhalosa jaana ka makgetlo a feta 300: “Jehofa o buile jaana.” (Amose 1:3; Mika 2:3; Nahume 1:12) Bakwadi ba bangwe ba ne ba newa molaetsa go dirisiwa baengele.—Sekaria 1:7, 9.
Baebele e ne ya kwalwa ke banna ba ka nna 40 ka lobaka lwa dingwaga di le 1 600. Bangwe ba banna bano ba ne ba dirisiwa go kwala dibuka tsa Baebele di feta e le nngwe. Tota e bile, Baebele ke laeborari e nnye e e nang le dibuka di le 66. E na le dibuka tse 39 tsa Dikwalo Tsa Sehebera, tse batho ba bantsi ba di bitsang Tesetamente e Kgologolo, le dibuka tse 27 tsa Dikwalo Tsa Segerika, tse gantsi di bidiwang Tesetamente e Ntšha.


text:
Go Dira Ditshwetso Tse di Botlhale o sa Ntse o le Mosha
‘Lona makau le lona makgarebane, bakang leina la ga Jehofa.’—PES. 148:12, 13.
1. Basha ba le bantsi ba Bakeresete ba na le ditshono dife tse di itumedisang?
RE TSHELA mo dinakong tse di kgatlhang. Dimilionemilione tsa batho go tswa mo ditšhabeng tsotlhe di thologela mo kobamelong ya boammaaruri go feta le fa e le leng pele. (Tshen. 7:9, 10) Basha ba le bantsi ba itumelela maitemogelo a a kgatlhang a go thusa ba bangwe go tlhaloganya dithuto tsa boammaaruri tsa Baebele tse di bolokang matshelo. (Tshen. 22:17) Basha bangwe ba tshwara dithuto tsa Baebele, ba thusa batho go itumelela botshelo jo bo nang le bokao. Ba bangwe ba rera dikgang tse di molemo ka tlhagafalo kwa mafelong a go buiwang puo e sele gone. (Pes. 110:3; Isa. 52:7) O ka itumelela jang go nna le seabe mo tirong e e kgotsofatsang e batho ba ga Jehofa ba e dirang?
2. Sekao sa ga Timotheo se bontsha jang gore Jehofa o iketleeleditse go naya basha maikarabelo? (Bona setshwantsho se se kwa tshimologong ya setlhogo seno.)
2 E re ka o le mosha, o ka dira ditshwetso tse moragonyana di ka go thusang gore o nne le ditshono tse di itumedisang mo tirelong ya Modimo. Ka sekai, go lebega Timotheo wa kwa Lisetera a ile a dira ditshwetso tse di botlhale tse di neng tsa dira gore a amogele kabelo ya go nna morongwa, gongwe fa a ne a wetsa dingwaga tsa bolesome kgotsa a le mo masimologong a dingwaga tsa bo20. (Dit. 16:1-3) Go lebega dikgwedi di le mmalwa fela morago ga gore moaposetoloi Paulo a tlhaselwe mme a patelesege go tlogela phuthego ya kwa Thesalonika e e neng e sa tswa go tlhomiwa, a ile a naya Timotheo yo mosha maikarabelo a gore a ye kwa Thesalonika go ya go nonotsha bakaulengwe koo. (Dit. 17:5-15; 1 Bathes. 3:1, 2, 6) Akanya fela kafa Timotheo a neng a ikutlwa ka gone fa a ne a newa kabelo eo!
TSHWETSO YA GAGO E E BOTLHOKWA THATA
3. Ke tshwetso efe ya botlhokwa thata e o ka e dirang mo botshelong, mme o ka e dira leng?
3 Nako ya bosha ke nako ya go dira ditshwetso tse di botlhokwa. Le fa go ntse jalo, go na le tshwetso e e botlhokwa go di gaisa tsotlhe—tshwetso ya go direla Jehofa. Ke nako efe e e molemo ya go dira tshwetso eo? Jehofa a re: “Gakologelwa Mmopi wa gago yo Mogolo mo malatsing a bokau jwa gago.” (Mor. 12:1) Tsela e le esi fela ya go “gakologelwa” Jehofa ke go mo direla ka botlalo. (Dute. 10:12) Tshwetso ya gago ya go direla Modimo ka pelo ya gago yotlhe ke tshwetso ya botlhokwa thata e o ka e dirang. E tla ama isagwe yotlhe ya gago.—Pes. 71:5.
4. Kwantle ga go direla Jehofa, ke ditshwetso dife tse dingwe tse di botlhokwa mo botshelong tse di tla amang kafa o direlang Modimo ka gone?
4 Boammaaruri ke gore, tshwetso e o e dirang ya go direla Jehofa ga se yone fela e e amang isagwe ya gago. Ka sekai, o ka tswa o ipotsa gore a o tla nyala kgotsa o tla nyalwa, o tla nyalana le mang le gore o tla itshedisa ka eng. Tseno ke ditshwetso tse di botlhokwa, mme gone go molemo gore o simolole ka go dira tshwetso ya gore a o tla direla Jehofa ka botlalo ka mo o ka kgonang ka teng. (Dute. 30:19, 20) Ka ntlha yang? Ka gonne ditshwetso tseno di a amana. Tshwetso e o e dirang malebana le lenyalo le tiro e tla ama kafa o tla direlang Modimo ka gone. (Bapisa le Luke 14:16-20.) Ka fa letlhakoreng le lengwe, keletso ya gago ya go direla Modimo e tla ama ditshwetso tse o di dirang malebana le lenyalo le tiro. Ka jalo, simolola pele ka go dira ditshwetso tse di botlhokwa thata mo botshelong jwa gago.—Bafil. 1:10.
O TLA DIRA ENG FA O SA NTSE O LE MOSHA?
5, 6. Bontsha kafa go dira ditshwetso tse di siameng go ka felelang ka maitemogelo a a molemo ka gone. (Bona gape le setlhogo se se reng, “Tshwetso E ke E Dirileng Fa ke Le Ngwana” mo makasineng ono.
5 Fa o setse o dirile tshwetso ya go direla Modimo, o ka nna wa batlisisa gore ke eng se a batlang gore o se dire, o bo o dira tshwetso ya gore o tla mo direla jang. Mokaulengwe mongwe wa kwa Japane o ne a kwala jaana: “Fa ke ne ke na le dingwaga di le 14, ke ne ke tsamaya le mogolwane wa phuthego kwa tirong ya go rera mme o ne a lemoga gore ke ne ke sa itumelele bodiredi. O ne a bua le nna jaana ka bonolo: ‘Ya gae Yuichiro. O nne fa fatshe mme o akanye ka kelotlhoko ka se Jehofa a go diretseng sone.’ Ke ne ka dira jaaka a ne a bua. Tota e bile, ke ne ka fetsa malatsi a le mmalwa ke akanya e bile ke rapela. Ka bonya ka bonya, tsela e ke neng ke ikutlwa ka yone e ne ya fetoga. Go ise go ye kae ke ne ka itumelela go direla Jehofa. Ke ne ke itumelela go bala ka barongwa, mme ke ne ka simolola go akanya ka go direla Modimo ka botlalo.”
6 Yuichiro o tswelela ka go re: “Ke ne ka simolola go dira ditshwetso tse di neng di tla nthusa gore ke kgone go direla Jehofa kwa moseja. Ka sekai, ke ne ka ithuta Seesemane. Fa ke fetsa sekolo, ke ne ka dira tiro ya nakwana ya go ruta Seesemane, gore ke kgone go nna mmulatsela. Fa ke le dingwaga di le 20, ke ne ka simolola go ithuta Se-Mongolia mme ka nna le tshono ya go etela setlhopha sa baboledi ba ba buang Se-Mongolia. Dingwaga di le pedi morago ga foo ka 2007, ke ne ka etela Mongolia. Fa ke ne ke ya go rera le babulatsela bangwe, ke ne ka lemoga gore batho ba le bantsi ba batla boammaaruri, mme seno se ne sa dira gore ke batle go fudugela koo go ya go ba thusa. Ke ne ka boela Japane go ya go dira dithulaganyo. Ke ntse ke le mmulatsela mo Mongolia fa e sa le ka Moranang 2008. Botshelo bo thata fano. Le fa go ntse jalo, batho ba amogela dikgang tse di molemo, e bile ke kgona go ba thusa gore ba atamalane le Jehofa. Ke akanya gore ke tlhophile tsela e e molemolemo ya botshelo.”
7. Re tshwanetse go itirela ditshwetso dife, mme Moshe o re tlhometse sekao sefe?
7 Mongwe le mongwe o tshwanetse go itirela tshwetso ya kafa a tla dirisang botshelo jwa gagwe ka gone e le mongwe wa Basupi ba ga Jehofa. (Josh. 24:15) Re ka se go bolelele gore o nyale kgotsa nnyaa, o nyale mang le gore o batle tiro ya mofuta ofe. A o tla tlhopha tiro e e sa tlhokeng thapiso e e tsayang nako e telele? Bangwe ba lona basha ba Bakeresete lo nna mo metseng e e humanegileng; ba bangwe ba lona lo nna mo ditoropong tse di humileng. Lo farologane thata ka botho, bokgoni, maitemogelo, dilo tse lo di kgatlhegelang le tumelo ya lona. Go ka direga gore lo farologane thata fela jaaka basha ba Bahebera ba ne ba farologane le Moshe yo mmotlana kwa Egepeto ya bogologolo. O ne a na le tshono ya go atlega mo botshelong e re ka e ne e le morwa morwadia Faro, fa Bahebera ba bangwe bone e ne e le makgoba. (Ekes. 1:13, 14; Dit. 7:21, 22) Fela jaaka wena le bone ba ne ba tshela mo dinakong tse di kgatlhang. (Ekes. 19:4-6) Mongwe le mongwe wa bone o ne a tshwanelwa ke go dira tshwetso ya gore o tla dira eng ka botshelo jwa gagwe. Moshe o ne a dira tshwetso e e siameng.—Bala Bahebera 11:24-27.
8. Basha ba ba akanyetsang go dira ditshwetso mo botshelong ba ka thusiwa ke eng?
8 Jehofa o go thusa gore o dire ditshwetso tse di botlhale fa o sa ntse o le mosha. O go naya kgakololo a dirisa melaometheo e o ka e dirisang mo maemong a wena o lebaneng le one. (Pes. 32:8) Batsadi ba gago ba Bakeresete mmogo le bagolwane ba phuthego ba ka go thusa gore o bone kafa o ka dirisang melaometheo eno ka gone. (Dia. 1:8, 9) A re sekasekeng melaometheo e meraro ya konokono e e ka go thusang gore o dire ditshwetso tse di botlhale tse di tla amang isagwe ya gago ka tsela e e molemo.
MELAOMETHEO E MERARO YA BAEBELE E E KA GO KAELANG
9. (a) Jehofa o re bontsha jang gore o a re tlotla ka go re naya kgololesego ya go itlhophela? (b) ‘Go batla pele Bogosi’ go tla re bulela ditshono dife?
9 Batlang pele Bogosi jwa Modimo le tshiamo ya gagwe. (Bala Mathaio 6:19-21, 24-26, 31-34.) Jehofa o re bontsha gore o a re tlotla ka go re naya kgololesego ya go itlhophela. Ga a go bolelele gore o dirise nako e e kana kang ya bosha jwa gago o rera ka Bogosi. Le fa go ntse jalo, Jesu o re neile molaomotheo o o ka re thusang wa gore re batle pele Bogosi. Tsela e o dirisang se a se buileng ka yone e tla dira gore o nne le ditshono tsa go bontsha gore o rata Modimo, o amegile ka baagelani ba gago le gore o anaanela tsholofelo ya botshelo jo bo sa khutleng. Fa o ntse o akanya ka lenyalo le tiro, akanyetsa gore a ditshwetso tsa gago di tla dira gore o tlhobaele ka dithoto kgotsa di tla bontsha gore o tlhagafaletse Bogosi jwa Modimo le tshiamo ya gagwe.
10. Ke eng se se neng se dira gore Jesu a itumele, mme ke ditshwetso dife tse di tla dirang gore o itumele?
10 Nna le boitumelo ka ntlha ya go direla ba bangwe. (Bala Ditiro 20:20, 21, 24, 35.) Jesu o re rutile molaomotheo ono o o botlhokwa wa botshelo. O ne a itumetse thata mo botshelong e re ka a ne a dira thato ya ga Rraagwe go na le go dira se ene a se batlang. Jesu o ne a itumelela go bona batho ba ba bonolo ba amogela dikgang tse di molemo. (Luke 10:21; Joh. 4:34) Gongwe o setse o bone boitumelo jo bo nnang gone ka ntlha ya go thusa ba bangwe. Fa o dira gore ditshwetso tsa gago tse dikgolo di remelele mo melaometheong e Jesu a neng a e ruta, ga go pelaelo gore o tla itumela mme o tla itumedisa le Jehofa.—Dia. 27:11.
11. Ke ka ntlha yang fa Baruke a ne a sa tlhole a itumetse, mme Jehofa o ne a mo naya kgakololo efe?
11 Re itumela thata fa re direla Jehofa. (Dia. 16:20) Go bonala mokwaledi wa ga Jeremia e bong Baruke a ne a lebala seo. Nako nngwe o ne a sa tlhole a itumelela tirelo ya ga Jehofa. Jehofa o ne a mmolelela jaana: “O nna o ntse o ipatlela dilo tse dikgolo. Se nne o ntse o batla. Gonne bona, ke tlisa masetlapelo mo nameng yotlhe, . . . mme ke tla go naya moya wa gago e le thopo mo mafelong otlhe a o tla yang kwa go one.” (Jer. 45:3, 5) O akanya eng? Ke eng se se neng se tla dira gore Baruke a itumele—go batla dilo tse dikgolo kgotsa go falola go senngwa ga Jerusalema e le motlhanka yo o ikanyegang wa Modimo?—Jak. 1:12.
12. Ramiro o dirile tshwetso efe e e neng ya dira gore a itumelele botshelo?
12 Ramiro ke mokaulengwe mongwe yo o neng a bona boitumelo ka ntlha ya go direla ba bangwe. O ne a re: “Ke tswa mo lelapeng le le humanegileng le le neng le nna mo motseng o o mo Dithabeng tsa Andes. Ka jalo, fa nkgonne a ne a re o tla ntuelela madi a yunibesithi, seo se ne se lebega e le tshono e kgolo. Le fa go ntse jalo, ke ne ke sa tswa go kolobediwa go nna mongwe wa Basupi ba ga Jehofa mme gape mmulatsela mongwe o ne a nkopile gore ke tle go rera le ene kwa torotswaneng nngwe. Ke ne ka ya koo, ka ithuta go beola meriri, mme ka ipulela lefelo la go beola meriri gore ke itshedise. Fa re ntse re kopa batho go ba ruta Baebele, bontsi jwa bone bo ne jwa dumela. Moragonyana ke ne ka kopanela le phuthego e e sa tswang go tlhomiwa e e buang puo e e buiwang koo. Gone jaanong ke na le dingwaga di le lesome ke le modiredi wa nako e e tletseng. Ga go tiro epe e nngwe e e ka dirang gore ke bone boitumelo jo ke nang le jone fa ke ntse ke thusa batho go ithuta dikgang tse di molemo ka puo ya bone.”
13. Ke eng fa nako ya bosha e le nako e e molemo ya go direla Jehofa ka botlalo?
13 Itumelele go direla Jehofa mo bosheng jwa gago. (Bala Moreri 12:1.) Ga o a tshwanela go akanya gore o tshwanetse go bona tiro e e duelang sentle pele, gore o kgone go direla Jehofa moragonyana. Nako ya bosha ke nako e e molemo ya go simolola go direla Jehofa ka botlalo. Basha ba le bantsi ga ba na maikarabelo a le mantsi a lelapa, e bile ba na le botsogo jo bo siameng le maatla a go dira dikabelo tse di gwetlhang. O ka rata go direla Jehofa eng mo bosheng jwa gago? Gongwe o ipeetse mokgele wa go nna mmulatsela. O ka tswa o batla go direla kwa tshimong ya puo e sele. Kgotsa gongwe o bona ditsela tsa go direla ka mo go oketsegileng mo phuthegong e o leng mo go yone. Le fa o ka tswa o ipeetse mokgele ofe mo tirelong ya Modimo, o tla tlhoka go bona kafa o ka itshedisang ka gone. O tla tlhoka thapiso e e kana kang? O tla tlhopha eng?
GO DIRISA MELAOMETHEO YA BAEBELE GORE O DIRE DITSHWETSO TSE DI BOTLHALE
14. Ke dilo dife tse motho a tshwanetseng go di ela tlhoko fa a rulaganyetsa isagwe ya gagwe?
14 Melaometheo e meraro ya Baebele e re setseng re e sekasekile e ka go thusa gore o dire tshwetso ya gore o tla tlhopha tiro efe. Ga go pelaelo gore bagakolodi ba gago ba kwa sekolong ba itse gore ke ditiro dife tse di leng teng mo lefelong le o nnang mo go lone. Kgotsa go ka tswa go na le mokgatlho wa puso o o ka go bolelelang gore ke tiro efe e e tlhokegang mo o nnang gone kgotsa kwa o batlang go direla gone. Tshedimosetso e e tswang mo bathong bano e ka nna mosola—mme gone ikele tlhoko. Batho ba ba sa rateng Jehofa ba ka nna ba leka go jala lorato lwa lefatshe mo pelong ya gago. (1 Joh. 2:15-17) Fa o leba dilo tse di mo lefatsheng, go ka nna motlhofo gore pelo ya gago e go tsietse.—Bala Diane 14:15; Jer. 17:9.
15, 16. Ke mang yo o ka go neelang kgakololo e e molemolemo malebana le tiro?
15 Fa o setse o itse gore ke mefuta efe e e leng gone ya tiro, o tlhoka kgakololo e e molemo. (Dia. 1:5) Ke mang yo o ka go thusang gore o kgone go tlhopha tiro e e tshwanetseng o dirisa melaometheo ya Baebele? Reetsa batho ba ba ratang Jehofa, ba ba go ratang le ba ba go itseng e bile ba itse le maemo a gago sentle. Ba tla go thusa gore o sekaseke bokgoni jwa gago le maitlhomo a gago. Gongwe se ba se buang se tla go thusa gore o akanye gape ka mekgele ya gago. A bo o segofaditswe jang ne fa o na le batsadi ba ba ratang Jehofa! Bagolwane ba ba mo phuthegong ya gago le bone ke banna ba ba tshwanelegang ba semoya ba ba ka go kaelang. Mo godimo ga moo, o ka bua le babulatsela le balebedi ba ba etang. Ke eng fa ba ile ba dira tshwetso ya go direla Modimo ka nako e e tletseng? Ba simolotse jang go nna babulatsela, mme ba itlamela jang? Bodiredi bo ba thusa jang gore ba kgotsofale?—Dia. 15:22.
16 Batho ba ba go itseng sentle ba ka go naya kgakololo ba dirisa temogo. Ka sekai, a re re o batla go tlogela sekolo se segolwane mme o simolole go nna mmulatsela e le fela ka gonne o sa rate tiro e ntsi e e tlhokegang kwa sekolong. Motho yo o go ratang a ka lemoga maitlhomo a gago mme a go thusa gore o lemoge gore, sekolo se ka go thusa gore o se ka wa ineela motlhofo mo botshelong, e leng nonofo e e botlhokwa thata fa o batla go direla Jehofa ka botlalo.—Pes. 141:5; Dia. 6:6-10.
17. Ke ditshwetso dife tse rotlhe re tshwanetseng go di tila?
17 Mongwe le mongwe yo o direlang Jehofa o tla lebana le dikotsi tsa semoya, e leng ditlhotlheletso tse di ka mo katosetsang kgakala le Jehofa. (1 Bakor. 15:33; Bakol. 2:8) Le fa go ntse jalo, mefuta mengwe ya tiro e na le dikotsi tsa semoya go feta e mengwe. A go na le bangwe mo lefelong la lona ba ba ileng ba “senyegelwa ke tumelo jaaka go thubega ga sekepe” morago ga go tlhopha mofuta mongwe wa tiro? (1 Tim. 1:19) Ruri go tla bo go le botlhale gore o tile go dira ditshwetso tse di ka tsenyang kamano ya gago le Modimo mo kotsing.—Dia. 22:3.
ITUMELELE GO NNA MOSHA WA MOKERESETE
18, 19. Fa mongwe a ise a ikutlwe a eletsa go direla Jehofa, ke eng se a tshwanetseng go se dira?
18 Fa e le gore tota o batla go direla Jehofa ka pelo yotlhe, itumelele ditshono tse di tsamaisanang le go nna motlhanka wa Modimo, yo o sa ntseng a le mosha. Dira ditshwetso tse di tla go thusang gore o itumelele go direla Jehofa mo dinakong tseno tse di kgatlhang.—Pes. 148:12, 13.
19 Ka fa letlhakoreng le lengwe, ke eng se o tshwanetseng go se dira fa e le gore gone jaanong ga o ise o ikutlwe o eletsa go direla Jehofa? O se ka wa tlogela go leka go nonotsha tumelo ya gago. Fa moaposetoloi Paulo a sena go tlhalosa maiteko a gagwe a go leka go latelela tsela ya botshelo e Modimo a ka e segofatsang, o ne a re: “Fa mogopolo wa lona o sekametse go sele ka tsela epe, Modimo o tla lo senolela boikutlo jo bo fa godimo. Le fa go ntse jalo, go ya bokgakaleng jo re dirileng kgatelopele mo go jone, a re tsweleleng re tsamaya ka thulaganyo ka one mokgwa ono.” (Bafil. 3:15, 16) Tswelela o akanya ka lorato lwa Modimo le ka kgakololo ya gagwe e e botlhale. Ga go ope yo o ka go thusang go dira ditshwetso tse di botlhale fa o sa ntse o le mosha go feta Jehofa.


text:
SETLHOGO SA KA FA NTLE | FA O WELWA KE MASETLAPELO—KAFA O KA ITSHOKANG KA TENG
Fa o Welwa ke Masetlapelo
NAKO nngwe mo botshelong, mo e ka nnang mongwe le mongwe o welwa ke mofuta mongwe wa masetlapelo. Seo se akaretsa batho ba go lebegang ba na le sengwe le sengwe.
BAEBELE YA RE:
“Ba ba bofefo ga ba fenye lobelo, le fa e le ba ba thata ga ba fenye ntwa, le fa e le ba ba botlhale ga ba na dijo, le fa e le ba ba tlhaloganyang ga ba na dikhumo, le fa e le ba ba nang le kitso ga ba na kamogelo; ka gonne botlhe ba diragalelwa ke motlha le tiragalo e e sa bonelwang pele.”—Moreri 9:11.
Ka jalo, ntlha ya botlhokwa ga se gore a o tla welwa ke masetlapelo mme ke gore o tla tsiboga jang fa a go wela. Ka sekai:
O ne o ka dirang fa o ne o ka latlhegelwa ke dithoto tsa gago tsotlhe mo tiragalong nngwe ya masetlapelo?
O ne o ka dirang fa o ne o ka bolelelwa gore o na le bolwetse bongwe jo bo bolayang?
O ne o ka dirang fa o ne o ka swelwa ke mongwe yo o mo ratang?
Basupi ba ga Jehofa, ba e leng bagatisi ba makasine ono, ba dumela gore Baebele e ka go thusa go itshoka le go nna le tsholofelo e e tlhomameng fa o welwa ke masetlapelo. (Baroma 15:4) Ela tlhoko dilo tse di diragaletseng batho ba le bararo tse di bontshang gore o ka dira seo jang.


text:
Mmino/Moopelo wa Setswana
Template:Unreferenced stub Batswana ke morafe wa Aferika, o thata o agileng kwa Aferika Borwa.
Bonyemyane jwa morafe o bo fitlhelwa mo Botswana kwa bodirileng morafe o motona Mmino wa Setswana ga o a tlwaelesega ka go tlhoka tiriso ya Meropa , gape o ikaegile thata mo didirisiweng tsa mmino tsa mefuta ya katara le go opela.
Didirisiwa tse dingwe di akaretsa segaba le setinkane. Segaba se tshwana thata le violin, ka go dirwa, mme se dirisa leseka le le lengwe le le hakisitsweng mo sebagabikeng. Fa setinkane sone se dirwa ka ditshipi tse difarologanyeng tse di se phaphathi mme di tshamekiwa jaaka keyboard.
Ka nako ya bokoloni, mokgwa wa mmino wa setswana o ne o kgalwa ka gore o ne o kaiwa fa kgoreletsa ditlhabololo mo kgaolong le mo bathong. Go tsweng boipuso jwa Botswana, tsela kgotsa mekgwa ya mmino e ne ya busetswa mo tirisong, le fa mmino e le malwa go tsweng gongwe le gongwe mo Aferika (thata Aferika Borwa), United States le Europa e setse e tsere phekeloe sele go ya ka fa e ratiwang ka teng.
[[Category: Mmino wa Botswana]]Template:SouthAfrica-stub Template:Botswana-stub Template:Music-genre-stub